text:
BULAWAYO— Izakhamizi sezikhuthazwe ukuyanika igazi ukuze labo abayabe behlelwe zingozi zomgwaqo njengoba ikhefu leKhisimusi selisondele babelakho ukusizakala njengoba nje seliqalile ukuqonga inani lengozi ezehlayo. Abantu abalitshumi lanye babikwa befile ngempelaviki emigwaqweni egombolozele idolobho lakoBulawayo.
Ibhanga eligcina igazi, ele National Blood Service Zimbabwe, lithi isiqale umnkhankaso wokudinga igazi eliyisilinganiso senkulungwane ezine zama units-4 000 units lilungiselela ikhefu leKhisimusi elivame ukuba lengozi zomgwaqo ezinengi.
I NBSZ ithi ikhangelele ukuthi abadala kanye labontanga basukumele phezulu ukuzaphathisa kulumkhankaso ukuze igazi lingasileli ezibhedlela.
Inyanga kaMpalakazi ihle yaqala ngengozi zomgwaqo ezinengi ezitshiye itshumi lanye labantu lilahlekelwe yimpilo ngempelaviki eyodwa nje.
Amapholisa akoBulawayo abike ngemfa yabantu abathathu besuka koBulawayo bengakafiki e Gweru. Kwafa abayisithupha engozini yebhasi ye Pathfinder lelori ngoMgqibelo e Lochard, kwafa njalo abathathu Esigodini ngeSonto.
Ingozi lezi zitshiye amatshumi abantu elimele edinga usizo olugoqela igazi, ezibhedlela ezitshiyeneyo.
Osakhulayo, uNkosazana Amanda Ndlovu, uthi uyafisa ukupha igazi kodwa kavamanga ukuzwa ukuthi lumkhankaso wenzelwa ngaphi njalo ngobani abalakho ukupha igazi.
Okhangela ukuhanjiswa kwenhlelo ze NBSZ, uNkosikazi Esther Massundah, uthi bayakhankasa kabanzi bezama ukukhuthaza uzulu ukuthi azephathisa ekupheni igazi.
Uthi kuvamile ukuthi minyaka yonke ngekhefu leKhisimusi kudingakale igazi elinengi kungakho bekhuthaza ukuthi abadala kanye labantwana besikolo beze ukuzaphathisa.
Uthi ezikhathini zonke kumele i-NBSZ ibe legazi elingangmaunits azinkulungwane ezimbili lengxenye-2 500 units kodwa nxa kusiya kukhefu leKhisimusi badinga inkulungwane ezine.
UMnumzana Gerald Mpofu, oyisakhamuzi, uthi kuqakathekile ukuthi abantu baphatheke kuhlelo lokunikeza igazi kodwa inengi labantu ikakhulu asebekhulile bathikaza ngenxa yokungabi leqiniso ngesimo sabo ukuthi balegcikwane lengculaza kumbe hatshi.
Uthi lokhu kwenza abantu besabele khatshana abanye kungabesaba umnyama ongelampisi.
Isakhamuzi njalo, uMnumzana Bhekimpilo Bhunu, uthi inengi labantu alinanzeleli ukuqakatheka kwegazi ezibhedlela baze bazithole sebekusimo esibi kumbe belesihlobo esehlelwe yingozi yomgwaqo igazi lingasekho.
Uthi ikhefu liqala nje bekungaba kuhle ukuthi uzulu asukumele phezulu ayekupha igazi kungakabi lomonakalo ngoba ungabengisazi kancedi nxa esechithekile angeke abe esabuthwa.
U Bhunu uqhubeke esithi ezikhathini ezinengi abantwana besikolo yibo abapha igazi kodwa kuqakathekile ukuthi labadala baphatheke kwezempilakahle, ikakhulu njengoba kuyibo abavame ukudinga ukuphathiswa ngegazi ngemva kokwehlelwa zingozi emgwaqweni.
Inani legazi elatholakala kuzulu lakhwela livela ku phose inkulungwane ezingamatshumi ayisitshiyagalombili 75 949 ngo 2011 lisiya phezu nje kwenkulungwane ezingamatshumi ayisitshiyagalombili -81 779 units ngo 2012 kodwa lanxa kunjalo i-NBSZ ilokhu isehluleka ukusa igazi eleneleyo ezibhedlela.
Nyakenye, kwaba lengozi zomgwaqo phose amakhulu ayisikhombisa – 658 ngekhefu leKhisimusi.


c: text/html

text:
Elikamengameli liphika umbiko
2013-02-14 10:05
Johannesburg - IHhovisi likaMengameli ngoLwesine lizwakalise ukuyiphika imibiko yabezindaba ethi uhulumeni wahluleka ukusiza indoda eyacela uMengameli uJacob Zuma ukuba ikwazi ukuthenga indlu.
"Kuyishwa ukuthi uMnuz Mali ufuna ukuduma ngokukhuluma amanga,” kusho okhulumela uZuma, uMac Maharaj esitatimendeni sangoLwesine ekuseni, ngaphambi kwamahora nje uMengameli ethule inkulumo yakhe ebhekiswe esizweni uma sekuvulwa iPhalamende.
Ihhovisi likamengameli beliphendula ngemuva kokuba uMzukisi Mali, waseGrahamstown, etshele abezindaba ze-eNews ukuthi uhulumeni wehlulekile ukumsiza.
"Esicelweni sakhe kuMengameli, uMnuz Mali wathi imali ayiholayo inkulu kakhulu ukuthi angakwazi ukuthola umuzi womxhaso, kanti futhi incane kakhulu ukuthi angakwazi ukuboleka imali yomuzi ebhange," kusho uMaharaj.
"Kodwa kwatholakala ukuthi uMnuz Mali uhola ngaphezulu kuka-R15 000 isiqalo sakhe, kanti futhi unamarekhodi amabi ezikweletu.
"Usebenza njengePhini likaMqondisi eMnyangweni wezabaSebenzi, ngakho akangeni ngaphansi kwabantu abangathola lolu sizo aludingayo okuhloswe ngalo ukusiza abahola kancane kuphela."
UMaharaj uthe abasebenzi bahulumeni sebeke bamvakashela uMali ngenhloso yokuyomchazela ukuthi kungani engeke akwazi ukusizakala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
Wacela usizo kwaSars uMpisane - Ubufakazi
2012-11-08 16:21
Durban - Usomabhizinisi obhekene namacala uShauwn Mpisane, wacela abaqoqi bentela ukuthi babhekisise amabhuku akhe babone ukuthi uthembekile yini ekukhokheleni kwakhe intela, kusho ubufakazi obethulwe ngaphambi kweNkantolo yeSifunda eThekwini ngoLwesine.
UMpisane utshele inkantolo wathi wahambisa kwabakwaSA Revenue Services, amabhuku enkampani yakhe iZikhulise, uthi inkampani yabe ikhula futhi efuna ukuqhube kokwethembeka ekukhokheleni intela.
UMabongi Flora-Junior "Shauwn" Mpisane ubhekene necala lokukhipha imininingwano engesilo iqiniso, ngenhloso yokukhokha intela encane, ubhekene nelinye icala lokwephula umthetho ngaphansi kweClose Corporations Act.
UMpisane uthe wacela usizo lwenkantolo ngonyaka ka-2008, ngemuva kokuthi umyeni wakhe uSbu, owabe eyiphoyisa likamasipala, ethole ukusolwa ngempilo ewubukhazikhazi ayiphilayo.
Icala liyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
I-ANC ilulele iW Cape isikhathi - Umbiko
2012-12-04 08:30
Johannesburg - Isigungu esiphezulu se-ANC sesinikeze iWestern Cape isikhathi esithe xaxa sokuthi iphothule uhlelo lokuphakanyiswa kwamagama obuholi, ngokusho kombiko ngoLwesibili.
USihlalo we-ANC eWestern Cape uMarius Fransman utshele iphephandaba iThe New
Age ukuthi i-NEC ibanikeze umnqamulajuqu wangoLwesithathu, ngemuva kokubhuntsha komhlangano ngoLwesihlanu.
"Angazi ukuthi izoba nini ingqungquthela, kodwa kungenzeka ukuba ibe ngoLwesibili noma ngoLwesithathu. Sikholelwa ekutheni konke kuzohamba kahle kulokhu," etshela leli phephandaba.
Imibiko yeThe New Age ithi ihoshe umoya wokuthi neLimpopo inikezwe isikhathi esengeziwe.
I-ANC eLimpopo kwadingeka ukuthi imise le nguqngquthela ngoLwesihlanu ebusuku ngemuva kokugasela "kwequlu elalinodlame" nelaphazamisa uhlelo, kusho okhulumela iqembu esifundaweni uMakonde Mathivha ngaleso sikhathi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Baqala ukumdayisisa umzimba ena-11
2013-01-23 12:04
Cape Town - Intombazane eneminyaka engu-14 ubudala, ebihlukunyezwa ngokocansi, yaqala ukuthengiselwa amadoda kuze izowathokozisa ngocansi, eminyakeni emithathu eyedlule.
Umkhuba lona kuthiwa wabe ewenziswa ngunina ngoba ehlose "ukudla" ngaye.
Umthombo wamaphoyisa uthi ingane yaqala ithengiselwa amadoda ngesikhathi ineminyaka engu-11 ubudala, unina eyithengisa ngo-R20.
Sekuboshwe udokotela waseKapa kanye namadoda amathathu aseMossel
Bay, ekuthiwa bayathinteka kule ncithakalo.
Umshushisi uGeoffrey van Zyl utshele iNkantolo yeMantshi yaseKapa wathi ingane ineminyaka yenziwa isigqila socansi, ngaphambi kokuthi iphephandaba iDaily Voice, lidalule lolu daba.
Icala lingene enkantolo ngoLwesibili, abasolwa abahlanu bahlanganisa nomama wengane kanye nobaba wayo ongayizali.
Ubaba wengane ubhekene nelinye icala lokuyidlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Amaphoyisa adubule umsolwa eKZN
2011-12-07 08:09
Johannesburg - Kuboshwe owesilisa osolwa ngokuduna imoto eChatsworth, eThekwini, kusho amaphoyisa aKwaZulu-Natal.
Lo wesilisa, 29, uboshwe emuva kokudutshulwa emlenzeni ngamaphoyisa ngesikhathi emjaha, kusho uLieutenant Colonel Vincent Mdunge.
Amaphoyisa ajahe imoto ebiduniwe yohlobo lweMercedes-Benz ebinamadoda amathathu ngaphakathi, nabe esephendula ngenhlamvu.
Le moto ibe isiyama kuBradfield Road abasolwa bazama ukubaleka ngezinyawo.
Kube sekudubuleka oyedwa ababili baphunyuka babaleka.
Lo obanjiwe kulindeleke avele eNkantolo yeMantshi yasePinetown kungekudala ngamacala okuduna imoto nokuzama ukubulala.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
Osekhulile ulume umdlwenguli
2012-11-15 12:01
Durban - Owesifazane osekhulile eBhamshela, KwaZulu-Natal ungene ngezinyo indoda ebimdlwengula, ngoba efuna imyeke, kusho umbiko ngoLwesine.
Umama oneminyaka engu-63 ubudala ongaboni kahle emehlweni, utshele iphephandaba iDaily News, wathi indoda igqekeze emzini wakhe yafuna ngodli imali, uthi umnike u-R50, ecabanga ukuthi uzohamba.
Uthe indoda ibe isimtshela ukuthi akavule imilenze yase imdlwengula.
“Bengingafuni ukuthi anginqobe, ngimlume waze wangiyeka waphuma ngewindi," kusho lona wesifazane eligodliwe igama lakhe.
Kube sekubizwa amaphoyisa, umama wakwazi ukuwachazela konke, umsolwa wagcina ngokuboshwa.
Umsolwa oneminyaka engu-22 ubudala ube eseguqa phambi kukamama exolisa, kuthiwa umphakathi owakhelene nomama ususukume wama ngezinyawo uzama ukusiza umama njengoba ehlala yedwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ligcine ngokushona iphoyisa ebelidunwa imoto
2012-12-19 08:29
Johannesburg - Iphoyisa likamasipala lishonele eTshepo-Themba Private Hospital, eDobsonville, ngemuva kokudutshulwa ngesikhathi lidunwa imoto eJabulani, kusho amaphoyisa.
"Leli phoyisa lidutshulwe amahlandla amane ngesikhathi lidunwa imoto yalo laphucwa nesibhamu somsebenzi," kusho okhulumela amaphoyisa kamasipala uChief
Supt Wayne Minnaar.
UMinnaar uthe leli phoyisa, 24, belingekho emsebenzini ngesikhathi sesigameko.
"Eminye imininingwane izodedelwa ngokuhamba kwesikhathi," esho.
- Landela
IzindabaNews24 kuTwitter
- SAPA


text:
Uyagonyuluka owaxoshwa eNjabuloComment on this story
NOKUBONGWA PHENYANE
USEPHUMELE obala uthisha wesikole iNjabulo Senior Secondary eMkhomazi othi waxoshwa kulesi sikole nguthishanhloko emuva kokumkhuza ngokuhlukumeza ngokocansi izingane zamantombazane.
UNkk Phumaphi Nzuza uthe sekuphele iminyaka emihlanu ebhuquza ekhaya emuva kokuxoshwa ngumphathi wakhe okumanje ubhekene namacala okudlwengula nokuhlukumeza ngokocansi abafundi besikole sakhe.
Umsolwa uzobuyela enkantolo ngoMsombuluko ezofaka isicelo sebheyili emuva kokuvela ngoLwesithathu okokuqala wagqunywa ezitokisini.
UNkk Nzuza uthe ngemuva kokuxoshwa kwavaleka yonke imali yakhe njengoba esephila ngokusizwa ngabangani bakhe.
“Ngiyabona ukuthi ngazonela ngo 2006 efika kulesi sikole ngimtshela ngemuva kokuzwa izindaba zokuthi kukhona ingane ekhulelwe esikoleni okwakusolwa ukuthi ikhuleliswe nguye,” kusho uNkk Nzuza.
Uthe ngenxa yokuthi ubemjwayele kakhulu umsolwa futhi engumuntu okhululekile wabona kungcono ukuthi amqonde kunokuthi ezwe izinto ezimbi ngaye.
“Ngambuza waphika futhi wangakhombisa ukuthi uphatheka kabi ngalolu daba engimbuza lona. Ngelinye ilanga sekuphuma isikole ngangena kwelinye ikilasi ngakhuza izingane ezazibanga umsindo ngagcina ngokuthi ngishaye enye yazo ngomunwe ekhanda,” kusho uNkk Nzuza.
Uthe kwathi uma efika esikoleni ngakusasa wafika eselindwe wuthishanhloko nomzali wengane ayishaya ngomunwe bekhala ngokuthi ingane ayilalanga iphethwe yikhanda emva kokushaywa.
“Ngamangala, ngabe sengibizelwa isigungu sabazali esagcina sivumelene ngokuthi icala anginalo,” kusho yena.
Uthe ngemuva kwalokho wathola incwadi ivela kuthishanhloko imtshela ukuthi akahambe aye kwesinye isikole.
Uthe waya kwesinye isikole okuthiwa yiGoli Secondary kodwa engasaphili nakahle ngenxa yalesi simo waphoqeka ukuthi athathe ikhefu.
Uveza ukuthi esekulona ikhefu wathola incwadi yokuxoshwa ngoba kuthiwa akakaze abike ukuthi uyagula. Uthe manje njengoba iqiniso selivele obala angajabula kakhulu uma ebuyela emsebenzini wakhe ukuze aqale impilo kabusha afundise nezingane zakhe.
Okhulumela uMnyango wezeMfundo uMnuz Muzi Mahlambi uthe bazolinda ubufakazi obusha obuzoqhamuka.
“Miningi imibandela elandelwayo uma umuntu exoshwa. Singumnyango sizobheka ukuthi ngesikhathi kuxoshwa uthisha kukhona yini akwenza okwaba yimbangela yokuxoshwa kwakhe,” kusho uMahlambi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bangibangela amahloni abadlwenguli - ISilo
2013-02-26 14:06
Pietermaritzburg - ISilo samaBandla iNkosi uGoodwill Zwelithini kaBhekuzulu, ukhale ngokukhula kwesibalo sabantu abadlwengulwayo ezweni, wathi kumele abantu bawubike lo mkhuba, bangathuli nawo.
Ukwanda kwezehlakalo zokudlwengulwa kogogo, abantu besifazane kanye nezingane, yizehlakalo ezibeka kambi iNingizimu Afrika, kusho iSilo sikhuluma emcimbini wokuvulwa kwesiShayamthetho kwaZulu-Natal.
"Kungibangela amahloni ukuthi ngingabizwa ngeSilo sabantu abagila le mikhuba. Abantu bangayigwema le nto eyenzekayo."
UNgangezwe uthe ukholwa wukuthi uma abantu behlangana, kungalwiswanwa nokudlwengulwa kwabesifazane nokubulawa kwabo.
"Yonke imiphakathi ebhekene nale ngwadla, ngiyayicela isebenzisane namaphoyisa, kubikwe izigilamkhuba."
Umcimbi wokuvulwa kweShayamthetho ubuhanjelwe yizicukuthwane ezihlanganisa amalungu ePhalamende noNgqongqoshe wezamaJele kuzwelonke, uSbu Ndebele.
ISilo sibe sesinxenxa izikhulu ukuthi zenze okuthile, ukuzama ukulwa nesibalo esiphezulu sabantu abangasebenzi esifundazweni.
"Iqiniso nje wukuthi sihlezi phezu kwentabamlilo engaqhuma noma yinini," kusho uBhejane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
IMelika igxeke ushwele kowaseSudan
2013-02-12 12:03
Khartoum - IMelika isigxeke kambi izwe laseSudan, ngokunika ushwele isiboshwa esasiza ekweqeni kweziboshwa ezine ezabe ziboshelwe ukubulala abasebenzi ababili ababesebenza ezindlini zenxusa laseMelika.
Ukunikwa ushwele kukaMubarak Mustafa, kuphambene nokuzibophezela kweSudan, eyathi izokwenza noma yini ukuqinisekisa ukuthi bayajeza abathintekayo kulesi senzo sobubi, kusho isitatimende senxusa laseMelika.
UJohn Granville, owabe esebenza ezindlini zenxusa, ngaphansi kwe-US Agency
for International Development (USAID), kanye nomshayeli wakhe u-Abdelrahman Abbas
Rahama, badutshulwa ngemvula yezinhlamvu, mhla lulunye kuJanuwari 2008.
Ababulali babo kanye nabanye ababili ekwatholakala ukuthi bayathinteka, bagwetshwa udilikajele ngo-2009 kodwa beqa ejele ngo-2010.
Umsolwa oyedwa wabanjwa, omunye kukholakala ukuthi wabulawa eSomalia ngoMeyi 2011.
"UMubarak Mustafa walahlwa yicala lokusiza la madoda ngesikhathi eqa."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Bacasulwe yisixoliso sebhange ku-ANCComment on this story
INTATHELI YESOLEZWE
IBHANGE i-First National Bank (FNB) ingase ingene obishini kumakhasimende ayo kulandela isinyathelo sokuxolisa kwi-ANC ngesikhangiso esithathwa njengesihlambalaza uhulumeni nesiwunyundela entsheni ezalwe kusuka ngo-1994.
I-FNB kuthiwa ingase ilahlekelwe ngamakhasimende amaningi adinwe wukuthi ayibanga namgogodla ngesikhathi icindezwa yi-ANC ngesikhangiso somkhankaso wayo othi You Can Help.
Yize ibhange lingase lishayeke kabana uma lokhu okushiwoyo kungagcina kwenzekile kodwa umhlaziyi wezomnotho ohlonishwayo uthe i-FNB ingalahlekelwa ngama-billion ayinzuzo uma ingashiywa nguhulumeni.
Isikhulu esiphezulu kwa-FNB, uMnuz Micheal Jordan, sizamile ukunqanda umonakalo owenzekile ngesikhathi sikhipha isitatimende ebesithi ibhange lenze into efanele.
I-FNB ingene obishini ngenxa yesikhangiso esivele kwithelevishini nasezingosini zokuxhumana, okubalwa kuzo, i-YouTube ne-website yebhange.
Kuvela intsha esafunda emazingeni aphansi ikhwela idilika kuhulumeni futhi ikhombisa ukunganeliseki ngendlela ahola ngayo ezemfundo nezwe jikelele.
Ibuye ikhombise omunye wentsha ethi kumele kuvotelwe omunye uhulumeni oyohambisana nezidingo zezwe nabantu kube khona uguquko.
UJordaan walile ukuphendula imibuzo ebhekiswe kuye wanxusa ukuba yonke imibuzo ithunyelwe ehhovisi lezokuxhumana kwa-FNB.
Njengoba kuke kwaba namahlebezi okuthi angase esule esikhundleni uJordaan uthe ngeke asule ngoba usathanda ukuba yi-CEO yebhange.
Amaqembu aphikisayo athe ukuqubuka kwe-ANC ngemuva kwalesi sikhangiso kukhombisa ukuthi iyehluleka ukubekezelela abanye abantu nezinhlaka nemibono yabo.
I-FNB ne-ANC bakhiphe isitatimende ebesicacisa ukuthi isikhulu esiphezulu enkampanini ephethe i-FNB, i-First Rand, uMnuz Sizwe Nxasana, uxolise kakhulu kuhulumeni ngesenzo sabo.
UMnuz Dawie Roodt, ongusomnotho kwa-Efficient Group, uthe makhulu amathuba okuthi i-FNB ithathe isinqumo ngenxa yokuvikela ibhizinisi.
URoodt uthe uhulumeni ugcine imali elinganiselwa ku-R20-R60 billion wemali oyithola ngentela nebolekisayo emabhange amakhulu aseNingizimu Afrika, kuhlanganisa ne-FNB.
Uthe yimali enkulu kakhulu ukuthi abakwa-FNB bangavuma ukulahlekelwa yiyo ngoba akukho lapho bezoyithola khona kalula ngaphandle kukahulumeni.
Uthe yingakho bebone ukuthi kungcono baxolise ngoba uhulumeni unamandla kakhulu ngeke bamelane nawo, yisikhondlakhondla.
Ugcizelele ukuthi ohulumeni emhlabeni wonke banamandla ngenxa yemali abayitholayo nabayitshala ezindaweni ezehlukene manje nowethu uhulumeni usebenzisa amandla onawo.
Okhulumela i-ANC, uMnuz Jackson Mthembu, uthe imifanekiso ye-video ekhishwe yi-FNB ihambisana nezinhloso zamaqembu aphikisayo yokuba kupendwe i-ANC nohulumeni kabi.
Isikhulu se-SA Institute of race Relations, uMnuz Frans Cronje, uthe bashaqekile ngesenzo sebhange sokuxolisa kwi-ANC.
Uthe lokhu kuphindisela emuva imizamo yokuba izwe liphathwe ngendlela egculisayo.
UMnuz Phenyo Butale, ongumqondisi wesikhungo esibhekele ukukhuluma ngenkululeko, i-Freedom of Expression Institute, uthe i-ANC ikhombisa ukuba ngabazenzisi nokungakwazi ukubekezela.
“Ngesikhathi i-ANC isacindezelwe yayihlale icela abamabhizinisi ukuthi bakhulume ngokukhululeka ngezinkinga ezazigubuzele izwe ngaleso sikhathi. Muva nje uKhongolose usanda kunxusa abamabhizinisi ukuthi bangabi namahloni okuphawula ngezithinta ezombusazwe nenqubomgomo,” kusho uButale.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushaqwe ugwayi womgunyathi
2012-07-12 14:04
Johannesburg - Amaphoyisa aseLimpopo aseshaqe usikilidi ongaba yinani lika-R200 000, ngentengo yasemgwaqeni, kusho imibiko yawo amaphoyisa ngoLwesine.
ULieutenant Colonel Malesela Ledwaba uthe amaphoyisa azame ukumisa imoto yohlobo lweToyota, uthe umshayeli wemoto unqabile ukuma ngesikhathi emiswa emgwaqeni iTshivaloni neTshipise.
Amaphoyisa abe esejaha imoto etholakale isishiywe kanjalo, esigangeni.
Abasolwa basafunwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Uhloniphe amaqhawe omzabalazo nge-albhamu ongenise kowe-Hip HopComment on this story
THOKOZANI NDLOVU
UMCULI we-HipHop wakuleli izingoma zakhe ebezijwayele ukuzwakala kwezinye zeziqephu zomdlalo we-e.tv, iRhythm City ukhiphe i-albhamu eqhakambisa amaqhawe omzabalazo asaphila nasashona.
UMfanafuthi Dumakude (28) odume ngelikaNico waseNhlazatshe, eMgungundlovu uthi ngabe akakwazi ukuhamba akhululeke kuleli ukube amaqhawe anjengowayengu-mengameli wakuleli uDkt Nelson Mandela awazange azabalaze.
“Kumele silibonge iqhaza labayibamba ishisa bezabalazela le lizwe siphinde sikhumbuze intsha lapho siphuma khona. Ababesizabalazela banikela ngempilo yabo ngoba befuna thina sikhululeke ngakho akumele sikhohlwe yimisebezi yabo asibabonge besaphila,” kusho uNico.
Le albhamu enezingoma eziyishumi ethi, Remember Back, ibalula uMandela, Robert Sobukwe, Steve Biko, Hector Pieterson, Jacob Zuma nabanye.
Iphinde ibale namaqhawe aphesheya okungoMalcolm X, Martin Luther King noMengameli waseMelika uBarrack Obama owokuqala omnyama ohola leliya lizwe.
Le albhamu sekungeyesibili kwaseke wawakhipha njengoba ubegcine ekhiphe ethi, Nico Revolution ngo-2006.
UNico uzophinde akhumbuleke ngesikhangiso sethelevishini sejusi yaseNigeria, i-Oval Tine abonakala kusona ngo-2008.
Waphinde wabonakala kweseFifa Confederations Cup ngo-2009.
Engakafudukeli eGoli lapho esezinze khona ngokomsebezi, uqale engumdansi wagcina esehlangane no-DJ Bright Summer owayesakazela iRadio Pietermaritzburg ngo-1998 ayesesebenzisana naye.
Ngemuva konyaka behlangene, uNico wazinza eGoli ngoba efuna inkampani yomculo azoqopha kuyona.
I-Remember Back izokwethulwa ngokuse-mthethweni ngenyanga ezayo eGoli iphinde yethulwe naKwaZulu-Natal kuyo le nyanga ezayo.
UNico useke washiyelana inkundla neBig NUZ, Trybe, Spencer, Chax no-Abba ongasekho.
Uphinde abe nenkampani iHelloz Production ehlela imicimbi, iphathe abaculi isabalalise umculo wabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
Umkhokheli welinye lamacele eMDC, uMnu. Welshman Ncube ubanjiswe ilitshe ngoMvulo nguMongameli Robert Mugabe lapho emelele ukungena umhlangano wenkokheli zamabandla abumba uhulumende womanyano owe GNU.
UNcube ubikwa emelele ukungena emhlanganweni lo phose okwe hola elilodwa esigodwleni sikaMugabe, iState House. Uthe esebizwa umhlangano usuphelile. Kuviki edluleyo kangenanga njalo emhlanganweni lo njengoba ubengekho elizweni.
Abazi ngokwenzakale emhlanganweni wangoMvulo bathi kukhulunywe ngomhlangano wokuhluza ugwalo lwesisekelo sombuso welizwe esitsha, owe All Stakeholders conference.
Udaba oluhlafunwe lapho ngologwalo lwesisekelo sombuso lolu iDraft Constitution ukuthi lusiwe edale lephalamende na? lapho oluzahluzwa khona andubana kwenziwe ukhetho lwe Referendum kumbe lusiwe kunkokheli yelizwe, okungafunwa ngamacele wonke aweMDC womabili.
Omunye wequla elahluza udaba lwezinto ezasala zilanga kuhulumende womanyano ekucele leMDC elikhokhelwa nguMnu. Ncube, uMnu. Moses Mzila Ndlovu utshele iStudio 7 ukuthi kulokubambana ekuvaleleni phandle uNcube.
Ingxoxo loMnu. Moses Mzila Ndlovu


text:
Baghdad - Udlame e-Iraq lubulale okungenani abantu abangu-12 kwathi inqwaba yalimala ngoLwesihlanu, kusho abezokuvikela nabasebenzi bezempilo, odlameni lwakamuva oluhaqe leliya lizwe.
Ekuseni kuqhume ibhomu ebelitshalwe eduzane nomgwaqo emakethe enkulu e-Al-Husseiniyah, kwathi elinye laqhuma emuva kokutheleka kwabezimo eziphuthumayo, kusho uMnyango wezangaPhakathi.
Umthombo wezempilo esibhedlela iSheikh al-Dhari uthe bathole izidumbu eziyisishiyagalombili nabantu abangaphezu kuka-50 abalimale kulokhu kuqhuma.
UMnyango wona uthi bangu-13 abashonile kwathi abalimele babalelwa ku-150.
- Landela
IzindabaNews24 kuTwitter
Sapa - AFP


text:
Owesilisa ubulawe yisitimela e-E Cape
2012-12-20 12:42
Johannemsbdurg - Kushone indoda ngemuva kokushayiswa yisitimela ku-Algoa Road e-Uitenhage, kusho amaphoyisa ase-Eastern Cape ngoLwesine.
ULieutenant Colonel Priscilla Naidu uthe umshayeli wesitimela uzamile ukumisa isitimela ngesikhathi ebona umuntu elele kujantshi.
"Umshayeli ufake amabhuleki kodwa isitimela sangakwazi ukuma ngokushesha, sibe sesishayisa le ndoda yafa ujuqu," kusho uNaidu.
Uthe kunemibiko yokuthi uMzwandile Dandashe, 44, ubenesifo sokuwa.
Kuvulwe icala lokubulala ngokungenhloso.
- Landela
IzindabaNews24 kuTwitter
- SAPA


text:
Bukelani kuMadiba - Tutu
2012-07-16 14:04
Cape Town - Isipho esihle sokuzalwa umuntu angasenzela loyo owabe enguMengameli wezwe uNelson Mandela, wukuthi aziphathise okwakhe uMadiba, kusho u-Emeritus Bishop Desmond Tutu, ngoMsombuluko.
"Isipho abantu abangasipha uTata Nelson Mandela, ekugubheni kwakhe iminyaka engu-94 azalwa, yisipho sokuziphatha njengaye, babe nomoya wokuzwana nomusa," kuchaza uTutu.
"UMadiba wasifundisa ukuthi sizithande, sithande abanye abantu futhi sithande nezwe lethu."
UMandela wadeka itafula kuze wonke umuntu waku leli ezokwazi ukuthola ukudla; kumele siqikelele ekutheni wonke umuntu unakho akutholayo, esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Indida ngokusayina kukanozinti kuChiefsComment on this story
MINENHLE MKHIZE
USEVEZE ukuthi ubengazi ngokusayina kuKaizer Chiefs unozinti waMaZulu uBrilliant “Casillas” Khuzwayo osekuqinisekisiwe ukuthi uzodlalela leli qembu laseNaturena ngesizini ezayo.
Lo nozinti obebolekiswe wuSuthu kuThanda Royal Zulu egijima kuNational First Division (NFD) usezobonakala edlubhe imifaniswano yeZimpofana. Lezi zindaba ziqinisekiswe nguBobby Motaung oyimenenja yeChiefs yize lo mdlali egcizelele ukuthi akazi lutho ngokusayina kwakhe kuMakhosi.
“Siqede yonke into ngoLwesithathu ebusuku nemenenja yakhe. Umdlali usengowethu futhi uzohlala amasizini amathathu eNaturena. Ungumfana osemncane kanti wenza kahle nasemaqenjini esizwe akuleli. Okunye mayelana nabadlali esizobasayina kuChiefs sizokhipha isitatimende kusasa (namuhla),” kusho uMotaung.
Kuthintwa uKhuzwayo uphendule kanje: “UBobby akakaze angithinte mayelana nokusayina kwami neChiefs. Indaba yokujoyina iChiefs ngisayifunde kwabezindaba, mina angazi lutho ngayo. Akukho engisakusayinile nayo. AmaZulu okuyiwona okumele angazise akakaze angithinte. Engikwaziyo wukuthi iChiefs ibifuna ukungisayinisa ngoJanuwari njengoba bekuvulwe iwindi lokusayinisa abadlali kodwa yangakwazi ngoba ngibolekiswe kuThanda. Bangitshele ukuthi bazobuya ngoJuni kodwa indaba yokuthi ngisayine kuChiefs ngiyayeshwama.”
Ngesikhathi iChiefs ebifuna ngaso lo mdlalo okokuqala (ngoJanuwari) beyinenkinga yokulinyalelwa ngu-Itumeleng Khune ongunozinti wokuqina kuChiefs. Ukulimala kukaKhune kunikeze ithuba u-Arthur Bartman.
UTim Sukazi ophethe izindaba zikaKhuzwayo uvumile ukuthi useqede yonke into neChiefs.
“UKhuzwayo ngumfana ohlakaniphile. Ngimtshelile ukuthi angakhulumi alinde iChiefs ize imethule ngokusemthweni. NgoJuni 25 umfana uzoqala ukuzilolonga neChiefs ngoba ngoLwesithathu siqede yonke into noBobby,” kusho uSukazi.
Ngasohlangothini lwaMaZulu, uPhilani Mabaso ongumxhumanisi weqembu nabezindaba uthe: “Uma sikhuluma nemenenja yomdlali sithatha ngokuthi isuke isikhulumile naye umdlali. Iyona obekumele imtshele ukuthi isiqedile neChiefs. Thina singakuqinisekile ukuthi umdlali
usengoweChiefs,” kusho uPhilani Mabaso.
UKhuzwayo ungunozinti ophambili weqembu lesizwe le-Under 23 kanti useke wabizwa kuBafana Bafana kabili. Ubekhona elakuleli lidlala neTanzania eDers Salaam lapho iBafana inqobe khona ngo 1-0 wegoli likaSiyabonga Sangweni. Kuthe kusenjalo wadlala kuBafana ibhekene ne-Equatorial Guinea ngoJanuwari walo nyaka.
Khonamanjalo, sekuvele ukuthi uStanton Lewis osezogijima ku-Golden Arrows ngezayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kusatshelwa udlame ngokhetho eZim
2012-11-27 07:26
Johannesburg - Izinhlangano ezimele amalungelo abantu zizwakalise ukukhathazeka ngokuthi abaphathi beZimbabwe bangase baqale ukuhlasela ngaphambi kokhetho ngonyaka ozayo.
"Limfiliba ikusasa labamele amalungelo abantu eZimbabwe njengoba eya eshabalala amathemba okusebenza kwabo kuleliya lizwe," kusho i-Observatory for the Protection of Human Rights
Defenders.
Kulindeleke ukuthi iZimbabwe iphasise uMthethosisekelo omusha ngonyaka ozayo kuqedwe nangohulumeni wobambiswano ophakathi kukaMengameli Robert Mugabe noNdunankulu uMorgan Tsvangirai.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
AmaZulu ahluleke ezamile
2012-07-19 07:15
Durban - Yize iManchester United iwunqobile umdlalo wokuqala weMTN Football Invitational Tour 2012 ngesikhathi ibhekene namaZulu eThekwini, kodwa bekungenzeka noma yini, kubika iKickOff.com.
UFederico Macheda uyena ofake igoli kulo mdlalo ngomzuzu ka-21, njengoba uSuthu lulahle amathuba amaningi okuvalela ibhola enethini.
I-United ibiwuphethe umdlalo ngesiwombe sokuqala kodwa amaZulu nawo abengazibekile phansi njengoba abadali basemuva bebetatazela kucace.
Lo mdlalo uphele ngo 1-0.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
uhulumeni uzophenya ngokuthwalwa kwamantombazane
2012-11-22 08:42
Johannesburg - Sekusungulwe ithimba eliyisipesheli ekulindeleke ukuthi liphenye nezehlakalo zokuthwalwa kwamantombazane esifundazweni eKwaZulu-Natal, kusho uhulumeni wesifundazwe.
Umkhulumeli kahulumeni uCyril Madlala uthi ithimba leli lisungulwe ngemuva kokuthi abeCommission of Gender Equality (CGE), babika ukuthi uhulumeni akanazo izibalo eziqondile zamantombazane ayizisulu zokuthwalwa.
Ikhomishana yathola ukuthi yonke iminyango kahulumeni kanjalo nenhlangano yezokushushisa iNational Prosecuting
Authority, ayinazo izibalo zalezi zehlakalo.
Emhlanganweni obanjwe yizikhulu zikahulumeni ngoLwesithathu, uNdunankulu uZweli Mkhize uthembise ukuthi lubhekisiswe lolu daba.
"Undunankulu uqinisekise ukuthi uzosebenzisana nekhomishana nazo zonke izinhlaka, ukuqinisekisa ukuthi kuvikelwa amalungelo abantu kuphinde kuvikelwe nabesifazane," kusho umadlala.
Ukuthwala, wumkhuba wokuthatha ngenkani owesifazane bese eganiswa ngaphandle kwemvume yakhe, imibiko ithi lokhu kwenziwa nasezinganeni ezincane kakhulu ekuthiwa ziyekiswa isikole bese zenziwa amakhosikazi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UBanda waseZambia uphika eyokuzobhaca kuleli
2013-02-15 16:44
Johannesburg - Owabe enguMengameli waseZambia uRupiah Banda uyakuphika ukuthi ufuna ukuzobhaca kuleli laseNingizimu Afrika, njengoba kuqhubeka impi ephakathi kwamasosha kahulumeni neqembu eliphikisayo ezweni lakhe.
UMengameli okhona njengamanje uMichael Sata usola uBanda ngokubalekela kuleli laseNingizimu Afrika, ethi uzama ukubalekela ukubhekana namacala.
Ngisho noma angabeleka, "Sizomlanda khona eNingizimu Afrika,” kusho uSata, othi kunabanye ababili abaseqenjini eliphikisayo abafuna ukubalekela eNingizimu Afrika.
Umkhulumeli kaBanda uMikatazo Wakumelo, ukuchithile ukuthi uuBanda ufuna ukubaleka wathi: “Lokho akusilo iqiniso.”
Akafunanga ukunaba ngenkulumo.
USata, wadla umhlanganiso ngo-2011, wachitha uBanda, obhekene namacala okuhlukumeza amalungelo abantu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC—
Uhulumende weZimbabwe uthi uphakathi kokulungiselela ukuyazivikela emthethwandaba weInternational Court for Settlement of Investment Disputes lapho ahanjiswe khona ngomunye umlimi omhlophe odabuka kweleGermany othathelwe ipulazi lakhe ngamalunga eZanu PF.
UMnu Heinrich Von Pezold ngomunye wabalimi abamhlophe abathathelwe amapulazi abo nguhulumende kaMongameli Robert Mugabe phansi kohlelo lokwabiwa kutsha komhlabathi.
UPezold ukhweze loludaba emthethwandaba weSettlement of Investment Disputes edinga ukuhlawulwa imali engangezigidi ezingamakhulu ayisithupha, $600 million.
Kulabanye njalo abalimi beNetherlands abakhweze udaba lwabo emthethwandaba munye owethule isinqumo esithi bahlawulwe izigidi ezingamatshumi amabili lanhlanu zamadollar.
Uhulumende uthi lanxa ezimisele ukulandela isinqumo somthethwandaba, kalayo limali.
Ingcwethi ecubungula ezombusazwe uMnu Dumisani Nkomo yena othe lanxa engelayo imali, kumele ayidinge ahlawule abalimi abamhlophe laba.
Ingxoxo LoMnu Dumisani Nkomo


text:
INigeria yamukele amaqhawe e-Afcon
2013-02-13 07:37
Abuja - Iqembu lebhola laseNigeria litheleke ekhaya lamukelwa ngenkulu inhlokomo ngoLwesibili njengoba izinkulungwane zabantu bezibalinde ngabomvu emigwaqeni yezwe.
Iqembu liqede isomiso seminyaka engu-19 singayinuki indebe ye-African Nations Cup ngempelasonto.
“Ngijabule kakhulu ngalokhu engikubonayo. Bengingakulindele,” kusho umdlali wasemuva uJoseph Yobo etshela izintatheli ngesikhathi isikwati sibukisa ngendebe ebantwini bezwe abebegcwele kuvalwe ngomuntu emnyango enkundleni yezemidlalo.
“Angikhumbuli nangelilodwa ilanga samukelwa ngale ndlela. Impela ukunqoba kungumuzwa omnandi."
UMengameli Goodluck Jonathan uhlelele abadlali nethimba labaqeqeshi isiphihli sedili emzini wakhe kusihlwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ombombayi bakaMatric eKZNComment on this story
MHLENGI SHANGASE
UKULAMBELA kwabafundi ukuba noMatric kuthathe elinye igxathu njengoba sebethenga izitatimende zemiphumela ezingombombayi ukuze bakwazi ukuthola umsebenzi noma baqhube izifundo zabo ezikhungweni zemfundo ephakeme.
Isikhulu esibhekele izivivinyo eMnyangweni wezeMfundo KwaZulu-Natal, uDkt Barney Mthembu, sithe siyanda isibalo sabafundi abazama ukuthatha amashansi ngokufika nezitatimende zikaMatric ezingombombayi.
Abanye balaba bafundi kuthiwa basuke befuna ukugxivizelwa lezi zitatimende kanti abanye basuke bezama ukuzoziqinisekisa ukuthi zingo ngqo.
UMthembu uthe siyanda isibalo sabafundi abafika nsuku zonke njengoba sibalelwa ku-30 befuna ukugxivizelwa.
“Abafundi bafika befuna ukuthi sibagxivizele izitatimende ngoba bethi zifunwa emanyuvesi. Amanyuvesi asuke enayo imiphumela yabafundi ngoba ngesikhathi kukhishwa imiphumela kaMatric, ithunyelwa nasezikhungweni zemfundo ephakeme. Uma ufika neyakho basuke benayo nabo ngakho kulula ukuthi ubanjwe uma uthenge isitatimende semiphumela esingumbombayi,” kusho uMthembu.
Uthe abazenzayo kwesinye isikhathi bathatha esomunye umfundi basifothokhophe bese beshintsha amagama, kokunye bazakhele nje esingekho.
Umfundi usebenzisa isitatimende asilanda esikoleni semiphumela uma efuna izikhala zokufunda ngoba izitifiketi zikaMatric ziphuma maphakathi nonyaka.
“Isitatimende asigxivizwa, uma usilahlile ugayelwa into enemiphumela kuphela ngoba sona sigaywa kanye uma kukhishwa imiphumela. Ngeke sisigxivize isitatimende yisitifiketi kuphela esingasigxiviza. Sona sihamba sinjalo ngakho abafundi abayeke ukufika bethi bafuna sibagxivizele ngoba asigxivizwa,” kusho uMthembu.
Okhulumela lo mnyango, uMnuz Sihle Mlotshwa, uxwayise abenza lokhu ukuthi ayikho impunga yehlathi ngoba yimikhonyovu le abasuke beyenza.
“Uma sikubamba ukuthi uke wenza into efuze le ziyakukhalela ngoba wumkhonyovu osuke uwenza. Ekugcineni uyabanjwa ngoba uma sekubhekwa ukuthi iziqu zakho zingu-ngqo yini kutholalaka ukuthi akuzona bese uyaboshwa, noma uxoshwe,” kuxwayisa uMlotshwa.
UMthembu uthe abafundi abaqikelele ukuthi izitatimende zabo bayazazi ukuthi zikuphi ngaso sonke isikhathi.
“Abafundi abaqikelele bazigadise okwezikhali zamaNtungwa izitatimende zabo ngoba buningi ubugebengu. Isitatimende asikhishwa kabili, siphuma kanye ngakho abafundi abazigade,” kuqhuba uMthembu.
Uxwayise nothishanhloko ababamba izitatimende zabafundi ngoba bengakhokhile imali yesikole noma abanye bengazibuyisanga izincwadi.
“Ikhwelo likaNgqongqoshe uMchunu (Senzo) elokuthi akekho umfundi okumele abanjelwe imiphumela yakhe ngoba engakhokhile noma engazibuyisanga izincwadi. Abaqhubeka nokwenza lokhu bazothathelwa izinyathelo,” kusho uMthembu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Abaduni bantshinge ingane emgwaqeni
2013-02-07 14:05
Durban – Abaduni bemoto balaxaze ingane ebisesihlalweni sayo esifakwa emotweni maphakathi nogwaqo, bashaya bachitha nemoto kamama wengane.
Ngenhlanhla kukhona osibonile isihlalo sengane sisemgwaqeni wathola ingane ingenamyocu, kubike iThe Mercury.
Umama ubemise imoto yakhe yohlobo lweBMW ngaphandle kwenxanxathela yezitolo eThekwini kanti kuthe lapho esezothatha ingane yakhe esihlalweni esingemuva kwaqhamuka abaduni bathatha imoto babaleka nayo, ingane iphakathi.
Umshayeli u-Erik Bredberg uxoxe ngokwenzekile ngesikhathi ethwele abasebenzi ebona isihlalo semoto esihlala ingane siphakathi nomgwaqo.
“Siqale sacabanga ukuthi kungenzeka ukuba yisihlalo esidala esilahlwe ngumuntu kodwa sibesesibona ukuthi sibukeka sisisha ukuthi singalahlwa. Ngesikhathi sifika eduze kwaso, bekunengane phakathi ilele,” kusho uBredberg.
Ingane ibibonakala sengathi ingaphansi konyaka ubudala, iyiswe esiteshini samaphoyisa esiseMayville okuyilapho amaphoyisa ebevele esezwile ngesehlakalo sokudunwa kwemoto kunengane phakathi, basebethinta umndeni.
“Umndeni ufikile uzolanda ingane yawo, wonke umuntu ubejabule.”
Imoto itholakale ngokuhamba kwesikhathi ishiywe eCato Manor.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Usenkantolo umfundi obulale omunye
2013-02-08 12:16
Cape Town - Umfundi waseKapa uzovela enkantolo ngezinsolo zokubulala omunye umfundi owale ukumnika umphako wakhe, kubike iDaily Voice ngoLwesihlanu.
U-Aphelele Nogqala, 14, ugwazwe emqaleni esangweni laseSilimela Comprehensive School kwaLanga ngoLwesibili.
Umama wakhe okunguNomthetho, 49, uthe indodana yakhe, ebiyenza u-Grade 9, ibihlala ikhala ngeziqhwaga zasesikoleni sayo.
"Anginalo ulwazi ukuthi ugwazwe ngubani nokuthi ugwazelweni, kodwa ngilokhu ngicabanga ngesikhathi engibikela ukuthi esikoleni kunabafundi abahlale bezama ukumphuca ukudla kwakhe kanti yena ungomunye walabo abahlale benqaba nakho.”
Ucele ukuba uMnyango wezeMfundo ufake amaphoyisa kamasipala ezikoleni.
Okhulumela amaphoyisa uCaptain Frederick van Wyk utshele iphephandaba ukuthi kuboshwe umfana oneminyaka engu-15 ubudala ngecala lokubulala kanti uzovela enkantolo maduzane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 36 enkundleni yezemidlalo eMali
2011-02-22 14:44
Nairobi - Kushone okungenani abantu abangu-36 ngesikhathi kusuka isiphithiphithi kulalelwe umshamayeli odumile wamaSulumani eMali, kubika iphephandaba lakuleliya lizwe iLa Republican ngoLwesibili.
Amashumi ezinkulungwane abebuthene enkundleni yezemidlalo iModibo Keita eBamako ngesikhathi kushumayela u-Ousmane Madani Haidara nalapho isixuku sabantu sivele saphushelana phambili, abantu baciphizwa izinsimbi ebezivimbile.
Kulesi sigameko kulimale okungenani abantu abangu-64, kubika leli phephandaba.
Ngo-2009 kwashona inqwaba yabantu khona kuleliya lizwe ngesikhathi benyathelana eTimbuktu.
- Sapa-DPA


text:
Kuboshwe umshayeli weloli eKZN
2012-09-20 16:21
Durban - Amaphoyisa esifundazweni saKwaZulu-Natal asebophe umshayeli weloli obanjwe eshayela eqise ophuzweni oludakayo ngokuphindwe kasishiyagalombili, kubika abezindaba zeNewswatch.
Umshayeli ubanjwe emgwaqeni onguN2 ngasePark Rynie.
Okhulumela ezemigwaqo uZinhle Mngomezulu uqinisekise ukuboshwa kwalo mshayeli oneminyaka engu-45 ubudala.
"Uhlulekile ukuma ngesikhathi emiswa, amaphoyisa abe esemjaha."
"Ube esema wase ehlolwa, kutholakale ukuthi weqise otshwaleni ngokuphindwe kasishiyagalombili. Ubekwe necala lokushayela budedengu."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
BULAWAYO—
Umthethwandaba waphezulu oweHigh Court uveze ukukhathazeka okukhulu ngokuqonga kwenani lemitshado echithekayo ivela phezu kwamakhulu amane – 406 ngomnyaka ka 2011 isiya phezu kwamakhulu amahlanu – 519 nyakenye koBulawayo.
Zibikwa zizinengi izizatho ezingabangela ukuchitheka kwemitshado okugoqela udlakela ezimulini, ukungathembeki, ukuswelakala kwemali yokondla imuli kanye lokuguquka kwamasiko lendlela uzulu asephila ngayo.
Ezikhathini ezinengi, ukuchitheka kwemitshado kuhlukuluza abantwana kanye labesifazana ikakhulu labo abangasebenziyo loba abangela ndlela zokuziphilisa kanye lemuli.
Kubika intatheli yeStudio 7 uNothando Sibanda osipha loludaba eseBulawayo.
Udaba luka Nothando Sibanda lokuchitheka kwemitshado


text:
UXingwana uphika izinsolo
2012-04-02 10:12
Johannesburg - UNgqongqoshe wabeSifazane, iziNgane naBantu abaphila nokuKhubazeka, uLulu Xingwana, uphikile ukuthi usebenzise igama eliqala ngo-"k" elalisetshenziswa ngobandlululo ukuchaza abantu abamnyama ngesikhathi esendizeni yeSAA, kubika iCape Argus.
Okhulumela lo Mnyango uCornelius Monama uthe umbiko oshicilelwe ephephandabeni langeSonto "unehaba".
NgeSonto, kubikwe ukuthi usomabhizinisi uthe ubone uXingwana egibela ebhanoyini ememeza ethi: "Vala umlomo, vala umlomo, ingoba nakhu ngiyik*****a?" ebuza umsebenzi wasebhanoyini omhlophe.
UXingwana ubefuna ukuhlaliswa ku-businnes class kodwa ebe enethikithi le-economy class.
Kuthiwa lo msebenzi uzamile ukumbonisa, uXingwana nozwakale ethi: "Kodwa ngoba nginamasheya nje kule nkampani."
UXingwana uphike wama ngentaba ukuthi usebenzise leli gama.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone 10 kuqhuma ibhomu e-Afghan
2012-11-29 12:01
Kandahar - Ibhomu ebelitshalwe eceleni komgwaqo libulale abantu abayishumi, okubalwa abesifazane nezingane, kwathi abayisishiyaglombili balimala ngesikhathi licekela phansi iveni eningizimu ne-Afghanistan ngoLwesine, kusho izikhulu.
Le mindeni ibisendleleni eya kovakashela isihlobo ebesisanda kubuya eMecca ngesikhathi imoto abebehamba ngayo ishaywa yileli bhomu eDih Rawud, esifundeni esisemaphandleni esifundazweni i-Uruzgan, kusho umphathi wesifunda uNematullah
Khaliqi etshela i-AFP.
- Landela
IzindabaNews24 kuTwitter
- Sapa - AFP


text:
Kushone amakhulu amavukelambuso eMali - Umbiko
2013-02-06 14:03
Gao - Amasosha aseFrance atshalwe eMali, asebulale amakhulu amasosha amelene nohulumeni wezwe laseMali, kanti imibiko ithi kusukela ngenyanga kaMashi, abaseFrance bazoqala bahoshe izinyawo.
UNqongqoshe wezokuVikela uJean-Yves Le Drian uthe ukungenelela kwamasosha aseFrane kwezinsuku ezingu-26 kushiye phansi izidumbu zamakhulu amavukelambuso akade ebambe impi ngasemngceleni ongenela e-Algeria.
UMnyango uthi abaningi bashone ngesikhathi amasosha aseFrance ehlasela esemoyeni, ebhekise emotweni ebithwele izikhali ebezibhekiswe emadolobheni iKonna neGao.
IMali thi ishonelwe ngamasosha angu-11 kusukela kwaqala impi, kwalimala amanye angu-60 ngesikhathi itholene phezulu eKonna, ngenyanga eyedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Besingaqonde lutho olubi - FNB
2013-01-22 14:07
Johannesburg - Ibhange iFirst National Bank belingenazinhloso zokugxeka uhulumeni ngesikhathi lenza isikhangisi somkhankaso i"You Can Help Campaign", kusho umbiko webhange ngoLwesibili.
"Ngikholwa wukuthi kube khona ukuhumusha ngendlela ephambene," kusho isikhulu uBernice Samuels.
"Inhloso ngqangi yethu bekuwukuvuselela abantu baseNingizimu Afrika ukuthi basizane futhi basebenzisane."
Ibhange lithi inkampani ezimele ithungathe abantu abasha abaseminyakeni yobudala ephakathi kuka-10 no-22, ibabuza ukuthi balibona kanjani izwe nekusasa lalo.
Abantwana babe sebebhala imibono nezifiso zabo ngezwe, okube sekusakazwa yibhange kunjengoba kunjalo...kwenziwa isikhangisi somkhankaso.
NgoMsombuluko, i-African National Congress iphumele obala yathi ithukile ngesikhathi ibona isikhangisi, kanti uphiko lweqembu luthe "singukuvukela uhulumeni neqembu".
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
'Indoda yembazo' izoya eFort Napier
2011-06-23 14:40
Durban - Abangani nezihlobo zezisulu bathi ukubambezeleka kokuqhubeka kwecala likaJoseph Ntshongwana kutshengisa ukuthi kunetiye.
Lo owayengumdlali wamaBlue Bulls uzongeniswa esibhedlela sabagula ngengqondo eMgungundlovu, kulalele inkantolo ngoLwesine.
UNtshongwana, 33, uvele kancane eNkantolo yeMantshi eThekwini ngezinsolo zokuklabha abantu abathathu ngembazo ebabulala eLamontville ngasekuqaleni kwalo nyaka.
Inkantolo elalele ukuthi uNtshongwana uzongeniswa eFort Napier Hospital ngoLwesihlanu nalapho ezohlolwa khona udokotela wezengqondo osebenzela uMbuso, nozokwethula umbiko enkantolo ngo-Agasti 4.
Lokhu kuza emuva kokuthi uListon Ntshongwana, ubaba kaJoseph, etshele inkantolo ukuthi indodana yakhe inenkinga emqondweni, nokuyinkinga eyaqala ukubonakala eminyakeni emibili eyedlule.
- SAPA


text:
Imayini imise ukusebenza eLimpopo
2013-01-22 10:02
Johannesburg - Izikhukhula ebezihlasele eLimpopo ziphoqe imayini yamalahle ukuthi imise ukusebenza ngenxa yomonakalo, kusho iCoal of Africa Limited (CoAL) ngoLwesibili.
USihlalo uDavid Brown uthe iCoAL inethemba lokuthi ukusebenza kuzoqala esikhathini esingaphansi kwesonto.
"ICoal of Africa Limited ixwayisa ngokuthi, kulandela izimvula ezinkulu eLimpopo, kuzomiswa ukusebenza emayini yayo iVele Colliery," esho esitatimendeni.
"ICoAL ilindele ukuthi umsebenzi uqale ezinsukwini eziyiskhombisa ukusuka manje, lokho kuncike ekutheni imvula iyehla noma cha.
Kuhlasele izimvula ezinkulu kulesi sifundazwe nezidale umonakalo kwashona abantu ngempelasonto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Senyukile esabashone emvuselelweni
2013-01-03 11:00
Lisbon - Isibalo sabashone emvuselelweni eyandulele unyaka omusha enkundleni yezemidlalo e-Angola eLuanda, sesinyukele ku-16, kusho iphephandaba lombuso iJornal de Angola ngoLwesithathu.
Abezindaba i-Angop bathe ngoLwesibili kugxobeke kwashona abantu abayishumi kwalimala abangu-120 esangweni laseCidadela Desportiva stadium, okuyilapho i-Universal Church of the Kingdom of God (IURD) ibihlele khona imvuselelo.
Isibalo manje sesinyukele ku-16, kuhlanganisa izingane ezintathu, kusho okhulumela abezimo eziphuthumayo etshela iphephandaba.
I-Angop icaphune uPaulo de Almeida, oyiphini lomholi wamaphoyisa ase-Angola, ethi ezokuphepha bezihleliwe kule mvuselelo kodwa isibalo sabayithamelile saba ngaphezulu kwalokhu obekulindelwe.
Uthe balinganiselwa ku-150 000 abantu abazame ukungena enkundleni emumatha abantu abangu-50 000.
Isikhulu se-IURD ngaphambilini sitshele i-Angop ukuthi ibandla belilindele abantu abalingniselwa ku-70 000.
– Landela Izindaba News24 kuTwitter
(@IzindabaNews24).
- Reuters


text:
Uphenyo ngo-R140million woMnyangoComment on this story
NOKUBONGWA PHENYANE
BAZOBOSHWA abasebenzi boMnyango wezoLimo neMvelo oholwa uDkt Meshack Radebe, abazotholakala bethinteka ekuthengweni kwempahla engabiza uR140 million etholwe iduvile kwelinye lamahhovisi alo mnyango eNtshanga.
Lokhu kushiwo uNgqongqoshe uRadebe ngemuva kokuthi bethole umbiko wokuchithwa kwale mali ngemuva kokuthi bephenye kabanzi bathola kukhona izimpahla ezathengwa ngemali yomnyango ezingasebenzi.
Kulezi zinto kukhona ogandaganda abawu-6, amasaka kamanyolo, amageja nomshini okuthiwa owezinga eliphezulu wokutshala nokulima.
URadebe uthe abasebenzi bomnyango wakhe abaqhubeka nokusebenzisa imali ngokungemthetho bese kusolwa yena ngalokhu uzokuqinisekisa ukuthi bayaboshwa.
“Ngimangele kabi ngithola ngalezi zimpahla ezathengwa ngoSepthemba ngonyaka odlule ngingakafiki nakulo mnyango kodwa sekubhikishelwa mina manje.
Sizoqinisekisa ukuthi abantu abathintekayo kulokhu bayaboshwa ngenxa yokuthi bathenga izinto umnyango ungazi ngoba lezi zinto kukhona imiphakathi ezidinga kakhulu kodwa zihlezi la,” kusho uRadebe.
Uthi umenenja abamfica kulawa mahhovisi bambuzile ukuthi lezi zinto zalethwa ngobani kodwa naye wabika ukuthi akazi, wakuqinisekisa ukuthi zathengwa ngonyaka odlule.
Uthe imali yalezi zimpahla ayikaqinisekiswa, izokwaziwa kahle uma sekuqediwe uphenyo .
Uthe ngesikhathi ezwa ngalolu daba wayibikela iKhabhinethi noNdunakulu waseKZN uDkt Zweli Mkhize ukuze bakwazi ukuthi baqale uphenyo.
“Uma kuqhubeka kanje singazithola sesisebenzisa imali engaphezulu emnyangweni. Nginxusa bonke abasebenzi ukuthi uma kukhona izinto ezathengwa ezingasebenzi basazise ngoba kukhona imiphakathi ezidingayo lezi zinto,” kusho yena.
Kwenzeka lokhu nje ngesonto eledlule inyunyana yabasebenzi iNehawu ibe nesiteleka la ibikhala khona ngokuthi uRadebe kumele axoshwe kulo mnyango njengoba kukhona imali engaziwa ukuthi yashonaphi.
URadebe uthe laba ababehlele le mashi akazi ukuthi babeqondeni njengoba kwagcina ngokuthi baqoqe izingane ezihlala emgwaqeni ukuthi kube yizo ezimbhikishelayo.
Uthe akukho nkohlakalo athinteka kuyona kulo mnyango futhi uzokwenza ngakho konke okusemandleni ukuthi lokhu kuyavela.
Uthe uyanxusa ukuthi uma kukhona izinto ezingahambi kahle abantu bangamthinta ezinombolweni zasehhovisi lakhe ku-033 345 8241/8242 noma kwethi 0800 000 996 babike inkohlakalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UKatongo ukhala ngesimo senkundla
2013-01-29 07:42
Johannesburg - Umdlali weqembu lesizwe eZambia uChris Katongo uthi nakanjani ikhona ingcindezi njengoba bezobhekana neBurkina Faso kusihlwa eMbombela Stadium, kubika iKickOff.com.
IChipolopolo neyadla umhlanganiso kule midlalo, ibukeka idonsa kanzima.
Ebuzwa ukuthi kungani iqembu lingadlali njengokulindeleke kompetha, uKatongo ukhale ngesimo senkundla abadlalela kuyo, nalapho kwathelwa khona isihlabathi njengoba kwakuhlasele imvula enkulu.
“Abalandeli bangasho abakuthandayo, kodwa ekugcineni yithi esingena enkundleni sidlale.
“Wonke umuntu uyishaya indiva eyenkundla engalungile, kanti lokho kusifakela ingcindezi."Uthi abagqugquzli bathule bathini bedlalela enkundleni enje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Makube nevangeli lokwenza - Mantashe
2013-02-13 14:02
Johannesburg - Imigomo ye-ANC kudingeke isebenze ngaphambi kokuba igxekwe, kusho uNobhala Jikelele we-ANC uGwede Mantashe ngoLwesithathu.
"Sifuna ukwenza njengamaShayina, ngokuthi nathi sibe nomqondo wokuthi ukuthuthuka yikhona okuhamba phambili. Konke lokhu okuphakanyiswa yi-ANC kungabonakala ukuthi kuyasebenza uma kusetshenziswa,” usho kanje ekhuluma nezintatheli kanye nezifundiswa eSoweto.
"Singasho kuphela ukuthi akusebenzi uma sesikusebenzisile kwahluleka.”
UMantashe ubekhuluma ngesikhathi kudingidwa ngemigomo okwaphunywa nayo engqungqutheleni yeqembu eyayiseMangaung ngoDisemba.
Uthe ezinye zezinto ezadala inkulumompikiswano ukuthi intsha ingayithola kanjani imisebenzi.
"Lokhu kwenza kwafinyelelwa esinqumweni sokuthi kuzomele sisungule i-youth employment support and incentive scheme. Asikhulumi lapha ngemali yokuxhasa ekwakhiweni kwemisebenzi yentsha," usho kanje.
Uthe kungenzeka imali yoxhaso ibeyingxenye yohlelo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ISilo sisebenzisa u-R800 000 ngenyanga ngokuhamba
2012-11-23 10:01
Durban - INkosi uGoodwill Zwelithini nethimba lakhe basebenzisa imali engaphezu kuka-R800 000 ngenyanga uma behambela izindawo, ngokusho kombiko ngoLwesihlanu.
Lokhu kwenatshwe emhlanganweni wekomidi lezezimali KwaZulu-Natal ngoLwesine.
Ilungu lekomidi neliphinde libe iLungu lePhalamende leNkatha Freedom Party uRoman Liptak uthe lokhu kuwukuhlawumbisela kwemali esebenza ngenyanga.
Ngokwamaphepha avezwe kulo mhlangano kuvele ukuthi lowo ophethe ezezimali eMnyangweni wezaseBukhosini, uMduduzi Mthembu,
uthe akukho lula ukulawula izindleko zokuhamba kweSilo samaBandla.
UMthembu uthe kusebenza okungenani u-R820 000 ngenyanga ekuqasheni amabhanoyi ayisipesheli nezindiza ezinophephela emhlane uma ehambela isifundazwe ngokomsebenzi wakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uvukwe wukuwa ebhema washa nendluComment on this story
NOKUBONGWA PHENYANE
UBAMBA uyayeka awazi nokuthi uzosikhiphela kuphi isidumbu sendodana yawo eshone ngemuva kokuvukwa isifo sokuwa ibhema ugwayi kwase kuthungeleka umbhede kwasha wonke umuzi umndeni wakwaMbuyane KwaMashu esigcemeni sakwa C.
Lo mndeni kumanje awukhanyise makhandlela ngenxa yokuthi kushe yonke into nokugcine ngokuthi uthathwe uyiswe ehholo lomphakathi lapho uqube khona okwesikhashana
UMnuz Sipho Mbokazi (44), kuthiwa ushe waphela kade kungakapheli nesikhathi esingakanani unina emdonse ngendlebe ngokuthi njengoba engumuntu ogulayo angabobhema uma elala ngoba kungenzeka kuthungeleke umlilo kushe umuzi.
Ngokusho kukanina uNkk Bekiwe Mbuyane (80), indodana yakhe ubehlala eyiluleka ngobungozi bokubhema ugwayi uma isilala.
Uthi lawo mazwi akhe akawagwinyanga ngemuva kwalokhu njengoba kwenzeke lokho abemxwayisa ngakho.
Uma echaza ngosizi olumvelele uthi sebelala indodana yakhe wayibona iwokhela ugwayi wayitshela ukuthi ayiphume phandle.
“Ngahamba ngangena ekamelweni lami ngamdonsa ngendlebe ukuthi angalokothi alale nalogwayi wakhe embhedeni. Ebusuku ngizwe ngomzukulu wami elokhu ekhwehlela ngingazi ukuthi yini ebidala lokho,” kusho uNksz Mbuyane.
Uthi ingane iqhubekile nokukhwehlela isimkhahlela kubonakala ukuthi khona okungayiphethe kahle kodwa ekugcineni wavuka wabona kukhanya indlu yonke ilangabi lomlilo.
“Ingane ibisingikhahlela ngaze ngavuka. Ngithe ngivula amehlo ngabona umlilo ususabalele yonke indlu. Ngivukile ngakhipha ingane ngaphindela endlini ngigaqa ngamadolo ngiyobheka yena undodana wami kodwa ngacabanga ukuthi uphumile wabaleka ngoba bekungaphenduli muntu,” kusho yena.
Uthe uze watshelwa ngomakhelwane ukuthi indodana yakhe ibingaphakathi endlini nathi uyasola ukuthi ivukwe kungufa kwayo yahluleka ukuphuma yasha.
UNkk Mbuyane ukhale kakhulu ngokuthi abazi nokuthi bazophumela kuphi njengoba umuzi ushe waphela nokuba bekhuluma yingenxa yekhansela lendawo abakuyo elibabhekile.
UMnuz Lucky Mdlalose ikhansela lakuyo leya ndawo lithe bazozama ngayo yonke indlela ukuthi bakwazi ukulungisa indlu ukuze umndeni ufihle ngoMgqibelo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Wenze kahle uMotlanthe - Umbono
2012-12-13 16:35
Cape Town - Imithombo eyethembekile ithi iPhini likaMengameli uKgalema Motlanthe utshele iKhomishana yoKhetho ukuthi uzoncintisana noMengameli uJacob Zuma, kwesobengameli enkomfeni yeqembu eMangaung.
Ukwamukela kukaKgalema Motlanthe ukungenela umjaho angeke kusayishintsha imiphumela yokuthi ngubani uzophuma phambili, kusho umhlaziyi wezepolitiki uSteven Friedman.
Abafundi baphawula ngesinqumosika Motlanthe.
UKenneth Ngcobo uthe: Mina ngisasho namanje kukhona ukuzokwenzeka emuva kweMangaung.
Uma uyilalela ipolitiki kaMotlanthe, usevamise ukukhuluma njengeqembu eliphikisayo hhayi njengomuntu ongaphakathi embuthweni.
Ngisho incwadi yakhe yakamuva uboke uyihlaziye kahle izokunika impendulo ukuthi kukhona ukunuka santungwana la kuyena.
USiphamandla Manzini uthe: Wenze kahle uMotlante waphumela obala.
Nokho-ke sekunzima ukumethemba kimina ngoba bathatha izinqumo njengesigungu esiphezulu enhlanganweni, yena aphume ayosigxeka kwabezindaba – isibonelo kwaba wukuxoshwa kukaMalema.
USphamandla Mthethwa Spice uthe: Ngokwami le ndoda alikho iphutha elenzile ngokwenqubo kaKhongolose.
Vele bekumele alinde iKhomishana yokhetho, wenze kahle wathula.
Bakhona vele ebebengathanda ukumbona kwabezindaba ehambe ezenza ngcono futhi ezenza umuntu okulungele ukukhethwa.
Noma-ke kunjalo seseka uZuma!
UMb Ng uthe: Uzigwaze ngowakhe uMotlanthe ngokungaphumeli obala isikhathi sisakhna.
Abantu sebelahle ithemba ngaye, wayesabheka ukuthi inone ngaphi kanti kuzomshiyisa ngaphandle lokho.
UPakamoney Khanyile uthe: Kungumqgondo ophusile, kuhle phela ukuthi kubonakale intando yeningi.
Singabantu asiboni ngendlela efanayo, uma uZuma ezowina ngaphandle kwembangi, abanye ngeke bekubone kahle Lokho.
UNtuthuko Richard Davids uthe: Wenze kahle walungenela ukhetho uMotlante, ukuze uZuma ezowina ngokucacile.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
I-ANC ikhala nge-Agang SA ‘ezodala inkinga’Comment on this story
INTATHELI YESOLEZWE
UNOBHALA-Jikelele we-ANC, inhlangano elisha lezepolitiki elisungulwe nguDkt Mamphela Ramphele akukho okutheni ngalo kodwa lizodala izinkinga nokuphazamisa inqubekela phambili yeNingizimu Afrika.
UMantashe ukhulume kanje ngemuva kokuthi uDkt Ramphele ememezele kwabezindaba ukuthi usungula inhlangano ezoba wumkhomba ndlela obheke kwezombusazwe i-Agang SA.
“Okusikhathazayo wukuthi ngesikhathi kusabalala izindaba zalenhlangano umnikazi wayo kwavela imibiko yokuthi useMelika uyofuna uxhaso lwezimali. Ngakho lolu hlobo lwezimali indlela oluqhamuka ngayo lusuke lungezile kuhulumeni kodwa eqinisweni lusuke luzosetshenziswa ukuphazamisa uhulumeni,” kusho uMantashe obecashunwa yi-SABC.
UDkt Ramphele uthe inhlangano ixhaswe ngabantu bakuleli ngemali, wathi akukho mali ayithola emazweni angaphandle.
“Inhloso yokusungulwa kwe-Agang nomongo wabantu bakuleli okusho ukuthi nezimali zivela kubo futhi baphinde bayeseke,” kusho uDkt Ramphele obecashunwa ohlelweni lwezindaba lakwa-SABC, iMorning Live ekuseni izolo.
Le nhlangano bese kunesikhathi kuqagulwa ngalo kodwa uDkt Ramphele engaphumeli obala. Ugcine eyimemezele ngoMsombuluko.
Nokho okudida abantu wukuthi uthi akukabi yinhlangano yezepolitiki kodwa yinhlangano eseyisitebhisi esibheke kwezombusazwe.
Okunye okuvelayo ngalo wukuthi abantu abaphambili kuleli qembu yizingcithabuchopho ezifana noMnuz Moeletsi Mbeki odume ngokugxeka uhulumeni.
Ngonyaka odlule uDkt Ramphele uhambele eMelika lapho ayekhuluma khona eBrown University.
Ebuya lapho wayesha amashushu ethi uhlangane nabantu bakuleli emcimbini ayewuhambele.
Ngemuva kwalokho waya e-Australia nakhona wabuya esenegugu lokuthi ubone abantu bakuleli abazigqajayo ngokuba ngabaseMzansi.
Abahlaziyi abaningi babe nemibono eyahlukene njengoba uSolwazi Steven Friedman ecashunwe ethi uyakweshwama lokhu okushiwo nguDkt Ramphele kokuthi akukabi yinhlangano yepolitiki le kodwa kuseyinhlangano nje ewuhlahlo olubheke kwezombusazwe.
USolwazi Somadoda Fikeni uthe bekufanele uDkt Ramphele acacise zisuka nje umehluko okhona kunhlangano yakhe nalezi ezinye ezivele zikhona kuleli.
UMnuz Prince Mashele yena uthe akukho okusha ngenhlangano kaDkt Ramphele ngoba konke obekusenkulumeni yakhe akunamehluko kodwa usake wakuzwa phambilini kwezinye izinhlangano.
UMnuz Aubrey Matshiqi uhambe emazwini ozakwabo wathi akazange akujabulele ukusungulwa kwale nhlangano ngoba akukho okusho uDkt Ramphele aqhamuke nakho.
IYoung Communist League ithe uDkt Ramphele uhluleke wancama ukudala izinguquko ngesikhathi esaphethe e-University of Cape Town, naseWorld Bank nasemayini iGold Field lapho abenezikhundla ezibalulekile khona abantu basaxhashazwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Banikwe isinxephezelo ababoshwa ngephutha
2012-03-22 08:31
Johannesburg - Abashadikazi baseSwazini bazothola imali engango-R80 000 umuntu ngamunye njengesinxephezelo emuva kokuthi amaphoyisa ababopha ngephutha ngoba ethi bashayela imoto eyebiwe, kubika iphephandaba iThe Star ngoLwesine.
UGoodness Masango nomyeni wakhe uVusi Dlamini bobabili bebefuna amademeshe ka-R350 000 ngaphambi kweNkantolo eNkulu yasePitoli.
UJaji Legodi Phatudi unqume ukuthi u-R80 000 obafanele umuntu ngamunye.
Baboshwa emngceleni waseMatsamo bengenela eMpumalanga ngoJuni 30, 2007.
Baphucwa imoto njengoba amaphoyisa anqaba ukunikeza uMasango ithuba lokuqinisekisa ukuthi imoto ngeyakhe.
Balala izinsuku ezimbili ejele.
Amaphoyisa ayelokhu emile kwelokuthi kunemibiko ezungezayo yokuthi le moto yebiwe yize ingakaze ibikwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
HARARE—
Abazali abalabantwana abangaboniyo baveza ukuba akulula ukuba lengane ephila lobugoga bokungaboni. Bathi njalo umtwhalo wokubanakekela ubhekane ikakhulu kumama owetheswa umlandu wokuba yimbangela yokuzalwa kwaleyo ngane ingaboni kuleyo mhuli.
Zinengi ingane empilweni eziswela ozinakekelayo, ezinye zazo zilahlelwa ezikolweni lapho okugcinwa khona abaphila lobugoga ezinjengemzini we St Giles.
Ababalisi esikolo se St Giles labo bathi babhekane lenkinga ezithile ezigoqela ukusilela kwempahla yokusebenzisa lapha esikolo. Baveze njalo ukuba lebhasi ethwala laba bantwana ukubasa emakhaya isincinyane njalo isigugile.
Abazali bona lokhe bekhala ngodubo lokube lokhe bebandlululwa yizihlobo ngoba ingane zabo ziphila lobugoga obuthize. Isilinganiso sabaphila lobugoga obugoqela ukungaboni sibikwa siphezu kwetshumi ekhulwini.
Kubika intathelizindaba yeStudio 7 uMavis Gama ese Harare.
Udaba lukaMavis Gama lwenhlupho zabazali abalabantwana abangaboniyo


text:
Yilwani nenkohlakalo - Gordhan
2012-08-30 14:08
Johannesburg - Abantu baseNingizimu Afrika kumele babambisane kuze kuzoliwa nobugovu nenkohlakalo okuhlasele izwe, kusho uNgqongqoshe woMnyango wezeziMali uPravin Gordhan.
"Nginitshele nje...inkohlakalo yigciwane elihlasele engeke lelashwe ngisho emitholampilo nasezibhedlela. Lingalapheka kuphela uma abantu bebuyelwa wonembeza eNingizimu Afrika," esho ngesikhathi kuqhubeka umhlangano wabakwaDiscovery Invest
Leadership, eGoli.
"Kumele sihlanganyele nabanye abantu abayizigidi bakuleli abathembekile abamelene nenkohlakalo."
UGordhan uthe kumele isizwe sibhekane ngqo nalokho okuholela ekutheni abantu bagcine benza inkihlakalo, uthe akuliwe nomkhuba wokuthi abantu bazicabangele bodwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
I-ANCYL isola i-FNB 'ngokuvukela uhulumeni'
2013-01-21 16:29
Johannesburg - Uphiko lwentsha ku-African National Congress selugxeke umkhankaso webhange iFirst National Bank, obizwa ngokuthi yi "You Can Help Campaign", yathi "ungukuvukela uhulumeni".
Isikhangisi sebhange salo mkhankaso, siveza intombazane yesikole ifunda izinhloso zomkhankaso ngezwe iNingizimu Afrika.
"I-FNB izama ukufaka umoya omubi, isebenzisa izingane ezincane. Ifaka umqondo wokuthi uhulumeni ugcwele inkohlakalo," kusho okhulumela uphiko uKhusela Sangoni-Khawe, esitatimendeni.
"Ibhizinisi linezindlela eziningi elingazisebenzisa uma linenkinga nohulumeni. Lokhu abakwenzayo kuyizinsolo ezingenasisekelo, kungukwedelela nokuvukela uhulumeni ne-ANC."
USangoni-Khawe uthi isikhangisi sikhuthaza ukuthi izingane zingabahloniphi abantu abadala, wathi asihlukile esiqubulweni sakudala seqembu eliphikisayo iDemocratic Alliance, esabe sithi "fight back".
Ibhange liziphendulele lathi: "Azinambitheki neze izinsolo zokuthi ibhange lizama ukuvukela uhulumeni. Inhloso bekuwukuvuselela abantu baseNingizimu Afrika ekutheni omunye nomunye asize omunye."
AbeYoung Communist League, nabo basihlabile lesi sikhangisi bethi: "Isikhangisi kuhloswe ngaso ukuphazamisa uhulumeni."
Okhulumela amaKhomanisi amancane uKhaya Xaba uthe uma ibhange lingasihoxisi isikhangisi lesi, bazotshela abantu baseNingizimu Afrika baziqhelelanise nalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UJub Jub uzobuyela enkantolo
2012-11-06 08:05
Johannesburg - Umculi uMolemo “Jub Jub” Maarohanye, nowalahlwa yicala lokubulala, kulindeleke aphikise isinqumo esathathwa yinkantolo yaseSoweto nesithi ahlale esitokisini kuze kube uyagwetshwa, kusho iNational Prosecuting Authority.
“UMaarohanye uphikise isicelo seMantshi uBrian Nemavhidi eNkantolo yeMantshi yaseProtea sokuthi agqunywe endlini emnyama kuze kube nguNovemba 30," kusho okhulumela lolu phiko uPhindi Louw.
Lesi sicelo sizolalelwa yiNkantolo eNkulu yaseSouth Gauteng ngoLwesithathu.
Ngo-Okthoba 16, uMaarohanye noThemba Tshabalala bagojelwa ngamacala amane okubulala namabili okuzama ukubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuboshwe 13 ngokubulawa kwezitshudeni
2012-10-09 07:28
Accra - Izikhulu zaseNigeria zibophe abantu abangu-13 okubalwa nenduna yendawo eRivers State, nalapho kubulawe khona ngesihluku izitshudeni, zishiswa ziphila ngesonto eledlule, kusho iNews Agency of Nigeria.
Izakhamuzi e-Omuokiri zititinye la bafundi ngemuva kokubasola ngokweba amaselula nama-laptop.
Kube sekufakwa i-video yalesi sigigaba ku-internet ngoMgqibelo.
Le video itshengisa amadoda amane agcwele igazi, egaxwe amathayi emiqaleni.
I-University of Port Harcourt, iqinisekisa abathathu kulaba ababulewe ukuthi bebefunda khona.
- Landela
IzindabaNews24 kuTwitter
- Sapa-DPA


text:
Kubuyiselwa emuva izimoto zakwaToyota
2012-10-10 16:37
Japan - Inkampani yakwaToyota Motor Corp. Ithi akubuyiselwe emuva izimoto ezingu-7.43 million eMelika, iseJapan, nakwamanye amazwe emhlabeni.
Lesi simemezelo senziwe ngoLwesithathu, izimoto ezibuyiselwa emuva ilezo ezakhishwa kusukela ngo-2005 kuya ku-2010, inkampani ithi kunenkinga ngamawindi kagesi, azikho izingozi ezike zabikwa ezidalwa yile nkinga.
Okhulumela inkampani uJoichi Tachikawa uthe umonakalo omuningi wabikwa eMelika naseJapan.
Izimoto ekuthiwa azibuyiselwe emuva zihlanganisa amaYaris, Corolla, Matrix, Camry, RAV4, Highlander, Tundra, Sequoia kanjalo ne Scion.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuphenywa ngomkhonyovu wenyama
2013-02-28 14:02
Johannesburg - INational Consumer Commission izophenya ngodaba lokubhalwa okungeyikho emikhiqizweni, kusho obambe kwesokulumela uhulumeni uPhumla Williams ngoLwesine.
Ekhuluma nabezindaba kulandela umhlangano weKhabhinethi ebungoLwesithathu, uthe ikomidi eliphezulu liyizwile imibiko yamanga abhalwa emikhiqizweni yenyama.
"I-Consumer Protection Act inendlela eyibekile yokumaketha izimpahla,” usho kanje.
"Kubekiwe ukuthi abadayisi bempahla akumele bakhangise into engesilo iqiniso.”
Ngokomphumela wocwaningo olwenziwe eStellenbosch University, uNgqongqoshe wezoHwebo neziMboni uRob Davies usecele iNational Consumer Commission ukuba yenze uphenyo ngokushesha.
Ngokocwaningo olwenziwe ososayensi baseStellenbosch University, kutholakale inyama yembuzi eyembongolo neyezinye izilwane, ekudleni okufana namasoseji, umqwayiba, ama-burger kanye ne-mincemeat.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Selimi ku-110 inani labashone eBangladesh
2012-06-28 13:52
Dhaka - Sesinyuke safinyelela ku-110 isibalo sabantu abashone ngesikhathi kubihlika umhlaba nokudalwe yizikhukhula eBangladesh njengoba nombutho wezokuvikela usufake isandla ekusizeni ukuhlangula, ngokucelwa nguhulumeni.
Abatakuli sebebuye nezidumbu ezingu-110 ezitholakale ezindaweni ezisemaphandleni, kusho uS G Kibria, noyisikhulu eMnyangweni weziNhlekelele.
Laba bantu babulawe ukubihlika komhlaba, izikhukhula, umbani nokushokhwa ugesi, esho.
Uhulumeni welule isandla ngezinsiza kulabo abasale dengwane.
- Landela
IzindabaNews24 kuTwitter
- Sapa-DPA


text:
WASHINGTON DC—
Kulesikolo esivaliweyo eCross Dete kunsukwana ezedluleyo ngemva kokuba ababalisi bebalekele ukuhlukuluzwa ngontikolotshi batshiya abantwana bebodwa.
Imbedumehlwana le yenzakale eNdangababi Primary School njalo ababalisi bathi nxa kungadingwanga inyanga yalungisisa loludaba, abasoze babuyele esikolo.
INdangababi ilababalisi abalitshumi lasithupha, 16, njalo bonke babalekile batshiya abantwana bengela obafundisayo.
Ontikolotshi laba babikwa betshile omunye umbalisikazi intamo kwathi abanye bebekhala ngokuthi balala betshaywa yizinto abangazaziyo njalo abangaziboniyo.
Izakhamizi zeCross Dete zithi sezizame osiyazi zazama labaphorofita kodwa kwehlula.
Iziphathamandla zogatsha lwezemfundo seziphe izakhamizi lezi kusiyafika ngoLwesihlanu ukuthi zibe sezidinge umuntu ololwazi olujulileyo ngesintu lokuxotsha ondofa laba.
Lanxa umninizinto engazakali, abazali bacabangela ukuthi engaba engomunye wababalisi kulesisikolo ngoba kulokungezwani okukhulu phakathi kwababalisi lomphathisikolo.
Isakhamuzi seDete uMnu Jelous Sansole utshele iStudio 7 ukuthi baphatheke kakubi ngokuvalwa kwesikolo sabo.
Wengeze wathi selokhu wathwetshulwa yingwe kulesisigaba akukaze kwenzakale isehlakalo esifana lalesi.
UMnu Sansole uthe okummangalisayo yikuthi ondofa laba bahlupha ababalisi besikolo sePrimary kuphela lanxa behlala duzane lababalisi besikolo seSecondary.
Ingxoxo LoMnu Jelous Sansole
Banengi ababalisi abahlangana kumbe asebeke bahlangana lodubo olufanayo endaweni ezitshiyeneyo zelizwe labo bacina bebaleka betshiya abantwana bengafundi.


text:
Choose which style of button you'd like on your webpage:
Lolu umsebenzi lufakwa ilayisensi ngaphansi kwale Layisensi Yakwa-Creative Commons ethi Qaphela Umnikazi-Ungayisebenziseli Ezentengiselwano-Yihlanganyeleni 3.0 E-United States.
Unengosi yakho yewebhu?
Kopishela lo mbhalo ongezansi engosini yakho yeWebhu ukuze izivakashi zakho zazi ukuthi iyiphi ilayisensi esebenza emisebenzini yakho.
Khetha okuqukethwe ebhokisini elingenhla bese ukukopisha. Noma, uthunyelelwe kona nge-imeyili. Need more help? Read our tutorial.
Creative Commons is a non-profit organization.
We need your support to continue providing these tools.
Donate today!


text:
Amanzi
Amanzi iyinto ebalulekile emhlabeni. Asikho nesodwa isilwane esinga phila ngaphandle kwayo. lapho kukhona amamnzi, kukhona imvelo. Lapho kukhona imvelo kukhona izilwane. Amanzi awadingakali ukuwaphuza kuphela, izinhlanzi ziyawadinga amanzi ngoba ziphilela emzanini. Ngoba uma kuthiwa amani angekho, lezozinhlanzi zingafa, zilandulelwa izilwane ezidla izinhlanzi, kuqhubeke kanjalo kuze kufe nabantu imbala. Umhlaba wethu inamanzi engango 70%, kodwa amanzi aphuzekayo anagako 2.5%. kodwa nalapho amanzi atholakalayo angango 1%.


text:
Isifo esingaziwa sibulala izingane eCambodia
2012-07-05 10:10
London - Izikhulu zezempilo eCambodia zifuna imbangela yesifo esesibulale izingane ezingaphezulu kuka-60 ezinyangeni ezintathu ezedlule, kusho iWorld Health Organisation ngoLwesine.
Lesi sifo esingaziwa sesibulale izingane ezingu-61 kwezingu-62 ezingeniswe ezibhedlela kusukela ngo-Ephreli, kodwa azikho izinkomba ezibonisa ukuthi siyathathelana, kusho okhulumela i-WHO u-Aphaluck Bhatiasevi.
Uthe abezempilo bazama ukuthola ukuthi yisifo esisodwa yini lesi esidala lokhu kugula noma yizifo ezahlukene.
Izingane ezishonile ezingaphansi kweminyaka eyishumi kanti ziqala ngokuba zibe nemfiva, kulandele izimpawu zokungasebenzi kahle kwemizwa kulandele ngezinkinga zokuphefumula.
Lesi sifo sesibikwe ezibhedlela ezisezifundazweni ezingu-14, kanti zibikwe kakhulu eCambodia.
Esitatimendeni kucashunwe uNgqongqoshe wezeMpilo uMan Bung Heng ethi kungathatha isikhathi eside ukuthola imbangela yalesi sifo kanti namazwe angomakhwelane sebewazisile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Selidumela emasumpeni kwababulala izingane
2012-09-25 14:03
Johannesburg - Akusensuku zatshwala zibakhalele abasolwa ngokubulala izingane ezintathu ezabulawa eMookgopong, ngaseModimolle, eLimpopo kusho wona amaphoyisa ngoLwesibili.
"Uphenyo lwamaphoyisa luza kahle. Sizama ukuhlanganisa bonke ubufakazi bese kuboshwa abantu," kusho uBrigadier Hangwani Mulaudzi.
Izelamani uBafana Kekana, 9, noHosea Richard Kekana,
10, kanye nomzala wabo uJohana Kekana, 12, batholaka beshonile eMookgopong, mhlaka-18 Agasti.
Bonke babekhandwe ngamatshe babulawa, izidumbu zabo zazigcwele igazi zimbozwe ngengubo yokulala, bebulawa babesagqoke imifaniswano yesikole.
Ingane yentombazane yadlwengulwa ngaphambi kokuthi ibulawe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
EloBobby Motaung lihlehlisiweComment on this story
Mandla Khoza
SIZOBUYELA ngenyanga ezayo enkantolo isikhulu seKaizer Chiefs, uMnuz Bobby Motaung, kanye nabanye abahlanu ababhekene necala eliphathelene no-R920 million wokwakhiwa kwenkundla iMbombela eMpumalanga.
UMotaung ubhekene naleli cala noMnuz Hebert Theledi kanye nowayeyisikhulu esiphezulu enkampanini iLefika Emerging Equity, uMnuz Chris Grib, ummeli uMnuz Michael Romanos, owayeyimenenja kumasipala iMbombela, uMnuz Jacob Dladla nomunye owabe eyimenenja ye-technical services kumasipala waseHlanzeni, uMuz Tebogo Kubeka. Laba bavele izolo enkantolo yeMantshi eNelspruit.
Abazange babuzwe ukuthi bayalivuma noma bayaliphika yini icala. Amacala ababhekene nawo awokukhwabanisa, amathathu enkohlakalo, uzungu lokwenza inkohlakalo nokuphula umthetho iMunicipal Finance Management Act.
Leli cala lisukela ekwakhiweni kwenkundla ka-2010 iMbombela stadium eyabiza uR1.2 billion.
Ekusukeni bekuwuDladla noKubeka kuphela ababebekwe icala elithinta imali engu-R920 million kodwa ngoLwesihlanu iNational Prosecuting Authority ingeze uMotaung, Theledi, Grib noRamano.
Bobane babekwe amacala amasha ngesikhathi bevele ngelinye icala lika-R143 million ophathelene nokuphathwa nokudweba i-pulani yenkundla.
UMshushisi uPatrick Nkuna utshele inkantolo ukuthi amacala amasha amayelana nokulahleka kuka-R920 million nokuthi abasolwa bahlangana ngenkohlakalo baqasha inkampani iBasil Reed ukwakha inkundla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Badingise oseqede imizi eyishisaComment on this story
NOKUBONGWA PHENYANE
Ebika Ezinqoleni
SEKUQUBUKE indida emphakathini waKwaDlovinga, Ezinqoleni ngemuva kokusha kwemizi eyisikhombisa okuthiwa ishiswe yintombazane yasendaweni okungaziwa ukuthi lesi senzo isenziswa yini.
UNtombikhona Zangwa (21), nonina uNksz Sibongile Zangwa batitinywe wumphakathi baxoshwa ngemuva kokusolwa ngokushisa umuzi wakwaMqadi okuzalwa kuwo usomabhizinisi waseMlazi uMax Mqadi, weMax’s Lifestyle.
Lezi zigameko ezenzeka ngezinsuku ezahlukene kuleya ndawo, sezishiye abantu bakhona bethukuthele njengoba ingaziwa imbangela yokushiswa kwemizi yabantu.
Le ntombazane okuthiwa izivumele yona ngesikhathi ihlaselwa wumphakathi ukuthi isuke ithunywe ngunina ukuthi iyoshisa imizi yabantu abahlukene kule ndawo.
Esigamekweni esenzeke ngeledlule lapho kushiswe khona umuzi wakwaMqadi, kusolwa ukuthi uNtombizikhona ungene kulo muzi kungekho muntu njengoba ogada khona ubesavakashele abangani bakhe.
UMnuz Sibonelo Cele ohlala kwaMqadi uthe umbonile uNtombikhona edlula kodwa wacabanga ukuthi uya komunye umuzi kwamalume wakhe oseceleni kwalapho ehlala khona.
“Le ngane ithungele izindlu ezimbili lapha ekhaya kwasha yonke into akade iphakathi. Mina ngizwe ngabantu akade ngihlezi nabo bengitshela ukuthi angibheke nayi le ngane iphuma ekhaya ngathi sisamangaliswe yilokho ngabona ngezindlu sezisha ubuhanguhangu sathi sifika sathola kungasangeneki,” kusho uCele.
Uthe umangele kakhulu ngoLwesithathu sekuphinda kukhalwa ngale ntombazane sekusha omunye umuzi wakwaCele.
UNksz Sanelisiwe Cele wakomunye umuzi okushiswe khona kule ndawo uthe wayehlezi naye uNtombikhona wathi esehamba wezwa ngabantu sebembiza bemtshela ukuthi nayi indlu isha kubo.
“Mina angazi ngizothi unathonya lini uNtombikhona ngoba wafika la ekhaya izinsuku ezintathu zilandelana ngingamnaki kodwa nginokusaba nokwathi esenyamalele ngingazi uyephi ngezwa ugogo engibiza ethi kuyasha embhedeni owawusendlini yakhe sawucisha,” kusho uSanelisiwe.
Uthe nangosuku olulandelayo wafika wezwa sekuthiwa kuyasha kwenye indlu nakhona bawucisha umlilo kodwa ngosuku lokugcina afika ngalo washisa endlini enkulu la kungaphumanga khona lutho.
“Umlilo uma usuke waqala kuba nzima kakhulu ukuwucisha ngendlela osuke unamandla ngayo,” kuchaza uSanelisiwe.
Elinye ilungu lomphakathi kule ndawo elingathandanga negama lalo lithe like lahlangana nalo wesifazane njengoba adingiswa wamtshela ukuthi usazobuya azoqhubeka la agcine khona.
Uthe lo wesifazane uma bembuza ukuthi ukwenzelani lokhu akaphumeli obala.
Amaphoyisa aKwaZulu-Natal asiqinisekisile lesi sigameko njengoba ethe lo wesifazane usagcinwe esiteshini samaphoyisa kuleya ndawo ngemuva kokuthi ehlaselwe wumphakathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ngibophe futhi - Oweqembu eliphiksayo
2013-01-28 10:02
Lusaka - Umholi weqembu eliphikisayo eZambia uHakainde Hichilema, usephonsele uMengameli uMichael Sata inselelo ethi akaphinde futhi ambophe.
UHichilema usho kanjena ngesikhathi iqembu lakhe libambe umbhikisho walo wokuqala, kusukela uSata abuyela esikhundleni ngoSepthemba 2011.
"Angeke ngiyeke ukukhulumela abantu baseZambia, uma uSata ethanda angangibopha kuze kube ka-200. Umehlulile umsebenzi, manje usefuna ukubopha abaholi abaphikisayo. Angeke ngiyeke ukukhulumela abantu," kusho uHichilema etshela izinkumbi zabalandeli beqembu lakhe i-United Party for
National Development (UPND).
Lo mholi waboshwa mhlaka-17 Januwari, ubhekene necala lokwedelela umengameli nelokuqamba amanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Sisekhona isikhathi - Igesund
2012-11-15 08:18
Johannesburg - Umqeqeshi weBafana Bafana uGordon Igesund uthe usemningi umsebenzi omhlalele neqembu ngemuva kokuthi beguqiswe ngo 1-0 yiZambia koweNelson Mandela Challenge ngoLwesithathu ebusuku, kubika iSoccer Laduma.
Igoli elibe lihle kakhulu likaCollins Mbesuma yilo elihlukanise impumalanga nentshonalanga, kodwa iBafana ihlulekile ukwakha amathuba okufaka amagoli ngesikhathi begadulisana nalabo shampeni base-Afrika.
U-Igesund ukholelwa ekutheni udinga isikhathi esithe xaxa nabadlali bakhe.
Uthi ngaleyo ndlela izinto zizoshintsha, wathi ngeke akufihle ukuthi kumjabhisile ukuhlulwa.
"Siyabahalalisela, bafake igoli elihle kakhulu. Ngicabanga ukuthi besingenza kangcono nathi," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Izakhamizi Zithi IZESA Imadolonzima Ngohlelo LwamaPre-paid Meters
IZESA ibikwa isibethele ama pre-paid meters angu 55 000 kuphela elizweni phakathi kwangu-600 000 adingakalayo.
ZESA
Sithandekile Mhlanga
04.01.2013 19:16
WASHINGTON—
Izakhamizi zemadolobheni atshiyeneyo elizweni zithi uhlelo lwenkampani ye ZESA olokubethela imitshina yokuthi bebhadalele ugetsi bengakamsebenzisi olwama Pre-paid meters ezindlini zabo luhamba kancane-kancane ngoba linkampani ilokhu ingakafinyeleli izindlu ezinengi.
Umanjinela Julian Chinembiri oyisiphathamandla senkanpani ye Zimbabwe Electricity Transmission and Distribution elizweni ubikwa esithi inkampani le isibethelele ama Pre-paid meters azinkulungwane ezingamatshumi amahlanu lanhlanu-55 000 kuphela elizweni phakathi kwangamakhulu azinkulungwane eziyisithupha-600 000.
UMnu. Mfundo Mlilo umqondisi wenhlanganiso ye Combined Harare Residents Association utshele iStudio 7 ukuthi ngempela uhlelo lolu luyadonsa eHarare.
Ingxoxo LoMnu. Mfundo Mlilo
UMnu. Roderick Fayayo, isiphathamandla se Bulawayo Progressive Residents Association utshele uSithandekile Mhlanga weStudio 7 ukuthi abalutshwane asebethole ama Pre-paid meters bakhala ngokuthi I-ZESA ibanika amagetsi angenelanga bahlale bengelawo amahofisi alinkampani aze avulwe.
Ingxoxo LoMnu. Roderick Fayayo


text:
Kubi kugogo olunywe yinyoka
2012-11-22 10:07
Johannesburg - Ugogo waseBoksburg, e-East Rand uthola ukwelashwa esibhedlela sasePitoli kulandela ukuthi alunywe yimfezi yaseMozambique, ngasepulazini iBela-Bela, kusho umbiko wephephandaba iBeeld, ngoLwesine.
USannie Haywood, 78, ulunywe yinyoka kubhozo, ubesemzini wendodakazi yakhe, lona ugcinwe egumbini labagula kakhulu esibhedlela iMuelmed.
Indodakazi yakhe uMagda Botha, ithe bebehlezi ngaphakathi endlini ngesikhathi umama wakhe ezwa kukhona okumgwaza kubhozo.
"Yini lena engigwazayo?" kubuza umama
UBotha uthe ube esebona inyoka ibaleka ingena ngaphansi kosofa, umyeni kaBotha ugcine ekwazile ukubulala inyoka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ugcinwe endaweni yokuphepha uBonnette
2012-02-13 10:52
Modimolle - Unkosikazi obengasahlali nosolwa ngokubulala nokuhlukumeza, uJohan Kotze, uyiswe endaweni yokuphepha kulandela ukuthola ucingo obelumsongela ngesonto eledlule.
U-Ina
Bonnette, owadlwengulwa ngabalisa abathathu washaywa kabuhlungu esehlakalweni
okusolwa ukuthi sasihlelwe nguKotzé, ubehlele ukuyolalela icala likaKotzé
enkantolo ngoLwesihlanu olwedlule, kubike i-Eyewitness News.
Ngemuva kokuthola ukwesatshiswa, wahanjiswa endaweni engadalulwanga.
Kuthiwa
umuntu owafona wathi umfakele izibuko, ubheke wonke umnyakazo awenzayo.
UBonnette uthe uyazama ukumelana nesehlakalo esenzeka, okwadutshulwa kwashona
kusona indodana yakhe uConrad Bonnette, 19.
Ubonga abantu abakhombisa ukumeseka kula masonto, uthi yikhona okumnikeza
amandla.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Sizokhele ngomlilo isiboshwa
2012-03-22 14:02
Johannesburg - UMnyango wezokuHlunyeleliswa kweziMilo uthi uphenya ngesehlakalo sokuzokhela ngomlilo, okwenziwe yisiboshwa ejele elisePitoli, kusho umthombo wezindaba i-Eyewitness News.
Abalaleli abaningi bashayele emsakazweni besho ukuthi isiboshwa sizishisile ngoba uMnyango bewala ukusithuthela ejele eliseduze nasekhaya.
Esinye seziboshwa sibhekene necala lokulimaza impahla njengoba kuphuke isigubhu sokucisha umlilo ngesikhathi sizama ukusiza.
“Abanye bethu bagijime bayobikela izikhulu. Zifike sekuphele imizuzu engu-30, bese siwucishile umlilo," kusho isiboshwa.
“Sibhekene necala lokuphula umshini wokucisha umlilo," kusho lona wesilisa.
Okhulumela uMnyango uZacharia Modise, uthi uphenyo oluseqophelweni eliphezulu luyaqhubeka.
“Akuvumelekile ukuthi lezi ziboshwa zingabhekana necala lokubulala umshini wokucisha umlilo, kumele sithole ukuthi kungani bekungekho sisebenzi somnyango ngesikhathi kwenzeka lokhu."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Ushintsho eMikhosini yaseNdlunkuluComment on this story
MDU NCALANE
Ebika eKwaNongoma
INGONYAMA yesizwe samaZulu iNkosi Goodwill Zwelithini KaBhekuzulu isinqume ukuzibambela mathupha izinhlelo zayo yonke imikhosi yaseNdlunkulu esikhundleni sikahulumeni wesifundazwe.
INgonyama imemezele ukuthi yonke imikhosi yayo isizohlelwa yiKing Zwelithini Foundation kusukela ngonyaka ozayo njengoba sekuzobe kulungiselelwa ukuhlanganisa iminyaka engu-30 yavuselela lo mkhosi ngo-1984.
ISilo sithe ngoNovemba nonyaka sizoba nomhlangano lapho sizobumba khona ikomiti okuyilona elizodidiyela yonke imikhosi yasebukhosini bukaZulu.
UBayede uthe uhulumeni wesifundazwe uzoba yingxenye naye njengabanye abazoba sekomitini kodwa konke sekuzokwenganyelwa yithimba lakhe. Umemezele lezi zinguquko esigodlweni sakhe eNyokeni, KwaNongoma uBayede ngesikhathi ephakela izintombi zomhlanga nezethameli umyalezo wakhe wanonyaka kulo mkhosi obuhanjelwe yizintombi ezihambise umhlanga kuye kusukela ngo-9 ekuseni kwaze kwashaya ihora lesibili emini. Imikhosi emikhulu yaseNdlunkulu ebididiyelwa wuhulumeni yiwona owoMhlanga osewasatshalaliselwa naseNgwavuma, owoSelwa oba sekuqaleni kukaDisemba osanda kwethiwa kabusha usuka ekubeni owoKweshwama, oweLembe oba KwaDukuza ngoSepthemba, neminye.
Bese kunesikhathi nohulumeni uhlongoza izinguquko odabeni lokusingathwa kwezindaba zeNdlunkulu kusukela ekuqedweni koMnyango iRoyal Household kusungulwe iRoyal Household Trust eseyakhiwe vele ukuze ikwazi ukusingatha ezaseNdlunkulu ngokuzimela. UBayede uphinde wamemezela ukuthi kusukela ngonyaka ozayo uMkhosi woMhlanga usuzogujwa isonto lonke nokuzokwaziwa ngoMhlanga Week.
“Ngizophinde ngethule i-website esemthethweni yobukhosi iNgonyama.org okuyiyona ezoba nolwazi olusemthethweni lwezindaba zaseNdlunkulu ukuze ningahambi nisebenzisa noma yiluphi ulwazi eniluthola emithonjeni ewumbhedo,” kusho uBayede. Uphinde wathi lezi zinguquko uzenzela ukunqanda ubungozi bokushabalala kwalo mkhosi ngenxa yokuchuma kwawo.
“Njengoba lo mkhosi ususezingeni lomhlaba kunabantu abasixhaphazayo abawusebenzisa ukuze kunothe bona. Laba bantu bazenza abantu abasithandayo nabathanda isiko lethu kanti benza imali ngathi. Basithwebula izithombe kube sengathi bayasithanda kanti bayasixhaphaza ngoba uma sebefika emakubo benza imali ngento yethu bangasiniki ngisho nesenti lodwa leli,” kusho Isilo. Sithe iningi labo lingena ngawo amaZulu, lingene ngohulumeni elinye lingene njengezivakashi kuleli.
“Iningi labo licashe khona la embonini yezokuvakasha ngoba bangena ngaleyo ntuba. Abanye basebenzisa isiqubulo esithi siyanemukela embusweni wakwaZulu,” kusho iNgonyama.
Ubekusho lokhu uBayede kukhona eceleni kwakhe uNgqongqoshe wesifundazwe wezokuThuthukiswa koMnotho nezokuVakasha uMnuz Mike Mabuyakhulu, nowezobuCiko namaSiko uNkk Ntombikayise Sibhidla-Saphetha, obephethe uhlelo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Mababhekisiswe unompempe bakuleli - Baxter
2012-12-10 12:04
Johannesburg - Umqeqeshi weKaizer Chiefs uStuart Baxter uthi kumele kusolwe onompempe ngakho konke okwenzeke ngesikhathi kuhlangene izinkunzi zaseSoweto ngempelasonto, kubika iKickOff.com.
Unompempe wePremier Soccer League uRobert Smith usethole ukugxekwa ngendlela abedlalisa ngayo ngesikhathi kutholana phezulu iChiefs nezimbangi zayo ezinkulu i-Orlando Pirates eFNB Stadium ngoMgqibelo.
UBaxter uthi: “Ukube sihluliwe bengizozithulela kodwa iqiniso lihle nje, kumele kwenziwe okuthile ngonompempe be-PSL.
“Uma umdlali edlale kabi siyamtshela sitshele nabezindaba, ngakho kumele senze okufanayo nangonompempe. Ngiyazi ukuthi ukudlalisa kunzima uma kuyimidlalo efana nowomkhaya kodwa kumele sikhulume ngokuthuthukisa umdlalo wakuleli," esho.
“Ngiyathemba ukuthi ngeke bajeziswe abadlali bami ngenxa yokukhuluma kwami."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone 5 bejahana ngezimoto
2013-01-02 11:01
Johannesburg - Abantu abahlanu bashonile kwathi abathathu balimala kambi ngesikhathi kunomjaho wezimoto ongagunyaziwe eKagiso, eWest Rand.
Abezindaba zeSowetan bathi umuntu obehamba ngezinyawo, oneminyaka engu-78 ubudala, ushonile kanye nabanye abane abakade besemotweni eyiveni.
Kuthiwa umshayeli uhluleke ukulawula imoto yakhe yase ishayisa ibulala uNko Motshwane, 78, obeya emathuneni ehamba nendodakazi yakhe.
Imoto yesibili ibalekile.
"Abantwana bethu abalaleli, lena yimiphumela,” kusho uJaftha Motsumi, ongumalume kaThapelo Seloro, ongomunye wabashonile.
"Ngemuva kwesehlakalo esehlela umculi uJub Jub (Molemo Maarohanye), ubungaze wethembe ukuthi kukhona abazofunda isifundo,” esho etshela abezindaba.
Amaphoyisa aphenya icala lokubulala ngokungenhloso.
– Landela Izindaba News24 kuTwitter
(@IzindabaNews24).
- News24


text:
Zinothile ezokumbiwa phansi kuleli
2012-11-15 16:26
Cape Town - Amatshe angamagugu aseNingizimu Afrika anenani elilinganiselwa ku-R29.6 trillion, uma ehlanganisiwe, kusho uNgqongqoshe wezokuMbiwa Phansi uSusan Shabangu, ngoLwesine.
Ungqongqoshe ubephendula iPhalamende, ebelifuna ukwazi ngenani lamagugu akuleli, esewonke amatshe angamagugu angu-15.
I-platinum isalokhu Ibiza kakhulu uma iqhathaniswa namanye amatshe angamagugu, kumanje inesamba esingu-R13.3 trillion, amalahle wona aku- R6.6 trillion, i-palladium ibe ku-R3.3 trillion bese igolide libe nesamba esingu-R2.8 trillion.
Intengo ye-titanium ilinganiselwa ku-R1.6 trillion.
Amanye amanani ami kanje:
Ikhopha –R680.9 billion;
Inickel -R478.5 billion
Izircon -R302.8 billion
Izinc -R209.8 billion
Ivermiculite - R98.3 billion
Ivanadium pentoxide - R75.6 billion
I-uranium - R54.6 billion
Imanganese - R6.3 billion
Ilead - R4.7 billiom
I-antimony - R2.2 billion.
INingizimu Afrika ilele isihlanu kwezezimayini emhlabeni, ekuqaleni konyaka izibalo zathi umnotho wezokumibwa phansi kuleli ulinganiselwa ku-US2.5 trillion okanye u-R22.3 trillion.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Iba wo Mawengane awushadiwe!
2013-02-18 14:00
Ntombizenele Mtshali
Cape Town - Ngiyakwazi ukubekezelela umfana odla umdumakhanda uma enza izinto eziphambene, ngiyaye ngizitshele ukuthi ubambekile.
Alukho nokho uhlobo lomuntu olungicasula njengalolu ekuthiwa uMawengane.
Zimbili zintathu izinto ezingidina njengalolu hlobo lo muntu.
UMawengane unokumane azenze usgansonso wesishayamthetho empilweni yomfana, umthole emshayela umthetho aze afune ukuwushaya nakubantu abasondelene nobaba wengane.
Sikhathele ukudlala izintombi zabafana ezithola abantwana bese umuntu ezithwesa isicoco sokuba ngunkosikazi.
"Lalela la wena s...ngicela uhlukane nobaba wengane yami angazi noma kuphele amadoda yini," uzwa umuntu ekhuluma ocingweni ethuka intombi yomfana engakamzaleli noma ethuka umuntu wesifazane abone igama lakhe efonini yesoka.
Uthola umuntu esekuqhulula ngenhlamba abize uThemba ngo Themba wakhe, akhohlwe wukuthi nawe njengaye usheliwe waqoma futhi awushodi ngezitho zomzimba ezingakwenza nawe ube uMawengane.
Ladies, ukuthi usumzalele akusho ukuthi usumvale ekubeni yindoda.
Usazoqhubeka nje ubaba nemikhuba yabafana ahambe encoma, epansa futhi eshela.
Nawe qhubeka nje nesikhundla sakho sokuba yintombi emzalele ingane....awushadiwe futhi mancane amathuba okuthi uthathwe uma uqhuba ngale ndlela.
Angeke kukusize ukuhamba uthuka amantombazane, kuphela nje ubanga isidina endodeni futhi ubukisa ngayo ezintombini nakwabanye olova.
Uma ufonela izintombi zendoda noma amantombazane asefonini yayo, usitshela ukuthi wena uyisqhwaga esigibela ekhanda le ndoda yakho noma yenu (wena nalaba abanye abamqomile).
Ngempela usuke wenzani? usuke mhlampe uzama ukusitshela ukuthi indoda yakho iyisyoyo esikusabayo futhi esizwa wena?
Uma uthanda indoda yakho uyayihlonipha, awukopoloti izindaba zayo uhambe uthukana nabantu.
Noma ubani angaba uMawengane.
Uma wena ubona ukuba uMawengane kukunika igunya lokuthi ukhwele ekhanda le ndoda yakho nasemakhanda ethu, lokho kusho ukuthi uma indoda yakho isinezingane ezintathu, kwamukele ukuba sesithenjini ngoba phela nonke seniyam-owna.
Ngiyawazwela amadoda amithisa izidlamlilo zamantombazane, ngikutshela ngentombazane ekubeka ubumber to...
We bo bhuti, unede ungamithisa lolo hlobo lwentombazane uphenduke indodana endala yayo. Umuntu abe yipheshi angafuni nokuthi amantombazane aphawule kuFacebook wakho.
Aybo hey, savelelwa.
Inhliziyo yami iyawazwela amadoda ngoba ogalakajana laba bayazifihla ubunjalo kuze kuba bayaziganisa ngokuba woMawengane.
Kokunye shame indoda imithisa isavaleke amehlo uthando lusa lusha kanti bandla isizithwesa umqhele wameva.
Mantombazane iyekeni le ngqondo yokulandela amadoda nifuna ukubona ukuthi akuphi nobani enzani.
Ongakwazi angeke kukuphathe kambi.
Owami umama wangifundisa ukuthi ungabosizingela isilwane ongeke ukwazi ukusibulala.
Ufunelani izinto ezizokuphatha kambi zikuvusele i-BP?
Yazi indawo yakho muntu wesifazane, kokusiza lokho, uyeke ukuzibukanisa nathi.
Angisho lokhu ngoba mhlampe sengiqome uBabawengane so ngizama ukuzivikela, ngisho ngoba sengihambile ngabona.
Anehlise ma-e, sesibongile yizinhlamba zenu futhi aniwona amakhosikazi obaba bezingane zenu.
Anginankinga nonkosikazi olwela umuzi wakhe kodwa cha iyangibasela eka Mawengane onomlomo. Ungayizingeli ezokwehlula!
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
Singaxhumana ku-zanelewakwamtshali@gmail.com
- News24


text:
Akaphendule noShrien - Ubaba ka-Anni
2012-12-06 10:02
Cape Town - Ubaba ka-Anni Dewani uthi amaqiniso azophuma kahle ngokubulawa kwendodakazi yakhe uma umyeni wayo uShrien naye eziphendulela enkantolo.
"Udaba ngokufa kwendodakazi yami alukacaci kahle. Isithombe sizocaca kahle uma uShrien eza eKapa ukuzoziphendulela ngaleli cala," kusho uVinod Hindocha ngesikhathi eseNkantolo eNkulu yaseWestern Cape.
"Mina nonkosikazi wami asikaze silale ubuthongo obuphelele kusukela kwabulawa u-Anni kanti uShrien uyena owazi iqiniso eliphelele."
NgoLwesithathu, uXolile Mngeni, 25, nokunguyena owadubula u-Anni, ugwetshwe udilikajele.
UHindocha uthi indize wazofika kuleli esuka lapho bekulalelwe khona icala ngolukaShrien e-United Kingdom
ukubuka uMngeni emehlweni uma sekwethulwa isigwebo.
UDewani, 28, wabulawa esigamekweni esabukeka sengathi badunwa imoto ngoNovemba 2010, eGugulethu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA